title: Raimo O. Kojo

text: "Länsiväylässä" oli 1986–1993 viikoittainen pakina Sanakavalasti. "Lapin Kansassa" ilmestyi pakinoita 1999–2009 noin joka toinen viikko.


title: Raimo O. Kojo

text: Erillisistä reportaaseista mainittakoon 1969 "Viikkosanomien" laaja juttu "Railakas matkailutappelu", josta syntyneen keskustelun jälkeen poliitikot ryhtyivät luomaan muun muassa Matkailun edistämiskeskusta.


title: Raimo O. Kojo

text: Näytelmän käsikirjoituksen muotoon puetun "Suomen Kuvalehden" reportaasin "Vuotoksen allas on haamuhanke" innoittamana ohjaaja Tapio Suominen teki myöhemmin täyspitkän, fiktiivisen elokuvan "Syöksykierre".


title: Raimo O. Kojo

text: Matkallaan Viroon 1988 Kojo tapasi itsenäisyystaistelun johto- ja taustahenkilöitä, ja "Länsiväylässä" julkaistiin laaja reportaasi "Viron kohtalonhetket – ja Suomen suljetut silmät". Vastoin sopimusta "Keskisuomalaisen" päätoimittaja kielsi saman jutun julkaisemisen “vieraan valtion sisäisiin asioihin puuttumisena”. Kojo herätti rohkean keskustelun "Sanomalehtimiehessä". Myöhemmin presidentti Lennart Meri kiitti henkilökohtaisesti Kojoa Suomen lehdistön silmien raottamisesta – ei avaamisesta.


title: Raimo O. Kojo

text: Valokuvaus. Kojo on itse kuvittanut satoja reportaasejaan aina "Suomen Kuvalehden" juttuja myöten. Tunnustuksena valokuvaajan taidoista hänet pyydettiin 2002 mukaan Tampereen Vapriikkiin "Pohjoinen hehku" -näyttelyn valokuvaosastoon "Kolme Pohjoista".


title: Raimo O. Kojo

text: Radiotyö. 1965–1980 Kojo teki "Yleisradiolle" kymmeniä erillisohjelmia aiheinaan matkailu, yhteiskunnalliset kysymykset, syrjäseudulla asuminen, luonto, persoonalliset ihmiset jne. Hän perusti freelancerina Yleisradion matkailuohjelmat vuonna 1965. Sittemmin hän toimitti pari vuosikymmentä sarjoja, joiden nimet olivat "Matkailuradio" ja "Lomaradio". "Yle Ykkösen" "Todellisissa tarinoissa" 1998 esitettiin hänen omaan elämäänsä perustuva raju tilitys alkoholismista ja siitä toipumisesta nimellä "Seitsemän minuutin havahtuminen". (VV)


title: Raimo O. Kojo

text: Matkailutoimittajien Killan puheenjohtajana Kojo toimi vuosina 1972–1974.


title: A1AD

text: α₁-antitrypsiinivaje (voidaan kirjoittaa myös alfa1-antitrypsiinivaje), lyhennettynä "A1AD" tai "alfa-1", on perinnöllinen sairaus, jossa α₁-antitrypsiinin määrä veressä on liian vähäinen. A1AD:tä esiintyy yleisimmin luoteiseurooppalaisilla sekä iberialaisilla (espanjalaisilla ja portugalilaisilla). A1AD voi aiheuttaa keuhkolaajentuman ja joskus myös maksasairauden. Lievempimuotoisena A1AD esiintyy muun muassa vaikean astman yhteydessä.


title: Darlene Conley

text: Darlene Conley (18. heinäkuuta 1934 Chicago, Illinois – 14. tammikuuta 2007 Los Angeles, Kalifornia) oli yhdysvaltalainen näyttelijä, joka tunnettiin parhaiten Sally Spectran roolista saippuasarjassa "Kauniit ja rohkeat". Hän esiintyi myös elokuvissa sekä mm. tv-sarjassa "General Hospital" vuosina 1984–1986.


title: Darlene Conley

text: Conley vieraili monien muiden "Kauniit ja rohkeat" -sarjan näyttelijöiden tavoin Suomessa useaan otteeseen 1990-luvulla, jolloin sarjan suosio oli suurimmillaan. Vierailujen järjestäjänä oli tunnettu manageri Hessu Reijonen.


title: Darlene Conley

text: Conleyllä diagnosoitiin vatsasyöpä syksyllä 2006 ja hän menehtyi sairauden aiheuttamiin komplikaatioihin kotonaan Los Angelesissa 14. tammikuuta 2007.


title: Nukkelaakso

text: Nukkelaakso (Valley of the Dolls) on Jacqueline Susannin samannimiseen romaaniin perustuva romanttinen draamaelokuva vuodelta 1967. Se seuraa kolmen nuoren naisen kamppailua uransa edistämiseksi 1960-luvun New Yorkin alkoholin- ja pillerinhuuruisessa viihdemaailmassa. Yksi heistä päätyy teatterinäyttelijäksi, toisesta tulee sattumalta huippumalli, kun taas kolmas joutuu tekemään huonosti palkattua työtä eurooppalaisissa B-elokuvissa.


title: Nukkelaakso

text: Elokuvan musiikin tekivät André Previn, Dory Previn ja John Williams.


title: Nukkelaakso

text: Elokuva on Sharon Taten vuonna 1969 tapahtuneen murhan jälkeen nauttinut kulttisuosiota. Se joutui mukaan vuonna 1978 julkaistuun kaikkien aikojen huonoimmista elokuvista koottuun kirjaan "The Fifty Worst Films of All Time" (1978).


title: Orion-projekti

text: Orion-projekti oli Yhdysvaltojen suunnitelma ydinpulssikäyttöisestä avaruusaluksesta. Suunnitelmana oli kiinnittää alukseen iskunvaimentimilla tukeva levy, jonka takana räjäytettäisiin noin sekunnin välein ydinpommeja. Tällaista alusta ei kuitenkaan rakennettu laskeumaongelmien ja ydinkoekieltosopimuksen vuoksi.


title: Orion-projekti

text: Koska Orion-moottorilla voitaisiin saavuttaa sekä suuri työntövoima että korkea pakoissuihkun nopeus, sitä suunniteltiin käytettäväksi tähtiluotaimissa ja miehitetyillä planeettalennoilla. Orion-tyyppiset alukset olisivat voineet mahdollistaa halvan planeettojen välisen kuljetuksen. Projetilla oli aikoinaan haaveena päästä Marsiin 1965 ja Saturnukseen 1970.


title: Orion-projekti

text: Toistuvat ydinräjähdykset aiheuttavat puskurilevyn kulumista, mutta laskelmien ja tutkimusten mukaan tämä on vähäistä. Kuluminen voitaisiin estää kokonaan sumuttamalla grafiittipohjaista voiteluainetta puskurilevyn pinnalle jokaisen räjäytyksen välillä. Lisäksi ydinlaskeuman vaikutukset ovat epäselvät. Polttoaineeksi tarvittavia ydinräjähteitä voisi sellaisenaan tai hyvin vähäisin muutoksin käyttää myös pieninä ydinaseina.


title: Orion-projekti

text: Eräs ongelma aiheutuu lisäksi sähkömagneettisista pulsseista, jotka saattavat rikkoa satelliitteja.


title: Jari Viuhkola

text: Jari Petteri Viuhkola (s. 27. helmikuuta 1980 Oulu) on suomalainen entinen jääkiekkoilija. Hän oli pelipaikaltaan keskushyökkääjä. Viuhkola pelasi lyhyitä AHL- ja Mestis-visiittejä lukuun ottamatta koko seurauransa ajan Oulun Kärpissä. Hän pelasi SM-liigassa yhteensä 535 runkosarjaottelua tehopistein 119+266=385 ja keräten 344 jäähyminuuttia sekä 124 playoff-ottelua tehopistein 27+58=85 ja keräten 68 jäähyminuuttia. Viuhkola toimi Kärppien kapteenina kaudella 2006–2007. Hänellä on hallussaan joukkueen seurahistorian syöttöennätys (286) sekä SM-liigan piste- (385) ja syöttöennätys (266). Kärpät on jäädyttänyt Viuhkolan pelinumeron 24.


title: Jari Viuhkola

text: Vasemmalta laukoneen Viuhkolan vahvuuksiin kuului kahden suunnan pelaaminen, erikoistilanteet, menestymisenhalu, pelisilmä ja rauhallisuus. Hänen heikkouksiinsa kuului liike ja ajoittainen pimentoon vaipuminen väsymyksen takia. Viuhkola kärsi urallaan myös useista loukkaantumisista ja polvivamma päätti hänen uransa kaudella 2014–2015.


title: Jari Viuhkola

text: Viuhkola varattiin Chicago Blackhawksiin Oulun Kärppien A-nuorista 158. pelaajana . Kaudella 1998–1999 hän nousi Kärppien miesten joukkueeseen ja pelasi I-divisioonassa 14 runkosarjaottelua tehoin 5+5=10 sekä neljä playoff-ottelua tehden yhden syöttöpisteen. Toisen kautensa 1999–2000 päätteeksi Viuhkola oli nostamassa Kärppiä SM-liigaan. Ensimmäisellä SM-liigakaudellaan 2000–2001 hän pelasi kaikki 54 runkosarjaottelua tehden niissä tehot 5+8=13. Viuhkolan liigauran avausmaali syntyi 2. marraskuuta 2000 Helsingin IFK:ta vastaan. Kevään 2001 pudotuspeleissä hän teki yhdeksässä ottelussa yhden syöttöpisteen. Kaudella 2001–2002 Viuhkola teki runkosarjassa 22 tehopistettä. Kaudella 2002–2003 hän nousi Kärppien varakapteeniksi ja teki 32 tehopistettä. Kevään 2003 pudotuspeleissä Viuhkola oli tehoilla 4+8=12 Kärppien paras pistemies ja syöttäjä. Hän jakoi myös joukkueen sisäisen maalipörssin voiton neljän muun pelaajan kanssa ja voitti kauden päätteeksi SM-hopeaa.


title: Jari Viuhkola

text: Kaudella 2003–2004 Viuhkola nousi SM-liigan eliittiin. Hän teki SM-liigan yhden kauden piste-ennätyksensä tehoilla 25+31=56, joilla Viuhkola voitti Kärppien sisäisen piste-, maali- ja syöttöpörssin. Hän sijoittui koko SM-liigan maalipörssissä kolmanneksi ja pistepörssissä neljänneksi. Viuhkola voitti myös koko SM-liigan tehotilaston lukemalla +36 ja hänet palkittiin kauden päätteeksi Matti Keinonen -palkinnolla. Viuhkola voitti Suomenmestaruuden keväällä 2004. Saman vuoden tammikuussa hän teki kaksivuotisen jatkosopimuksen Kärppien kanssa. Kaudella 2004–2005 Viuhkola pelasi marraskuussa 2004 tulleen sormivamman takia vain 44 runkosarjaottelua. Hän oli loukkaantuessaan Kärppien paras pistemies ja teki runkosarjan aikana yhteensä 31 tehopistettä. Viuhkola oli kuitenkin koko kevään 2005 pudotuspelien paras pistemies ja syöttäjä tehoilla 5+10=15 ja hän voitti kauden päätteeksi Suomenmestaruuden. Hänet valittiin myös SM-liigan tähdistökentälliseen.


title: Jari Viuhkola

text: Lokakuussa 2005 Viuhkola loukkasi nilkkansa ja hän pelasi tämän takia vain 46 runkosarjaottelua, mutta Viuhkola oli kuitenkin Kärppien paras pistemies ja syöttäjä tehoilla 12+27=39. Hän oli joukkueen paras syöttäjä myös kevään 2006 pudotuspeleissä kahdeksalla syötöllään ja voitti kauden 2005–2006 päätteeksi SM-pronssia. Helmikuussa 2006 Viuhkola teki 1+1-vuotisen jatkosopimuksen Kärppien kanssa. Samana vuonna hän neuvotteli Chicago Blackhawksin kanssa sopimuksesta, mutta Viuhkola päätti jäädä perhesyistä Suomeen. Hänestä tuli kaudella 2006–2007 Kärppien kapteeni. Viuhkolan runkosarja jäi kuitenkin vain 37 ottelun mittaiseksi marraskuun Karjala-turnauksessa tulleen polvivamman takia. Hän teki niihin nähden kuitenkin hienot tehot 7+38=45, joilla Viuhkola oli Kärppien paras syöttäjä ja toiseksi paras pistemies Mika Pyörälän kanssa. Hän sijoittui SM-liigan syöttöpörssissä neljänneksi, voitti Suomenmestaruuden ja valittiin kauden päätteeksi tähdistökentälliseen.


title: Jari Viuhkola

text: Huhtikuussa 2007 Viuhkola käytti sopimuksessaan olleen option kaudesta 2007–2008, mutta hän solmi jo kesäkuussa kaksivuotisen sopimuksen NHL-joukkue New Jersey Devilsin kanssa. Viuhkola pelasi sen farmijoukkue Lowell Devilsissä, AHL:ssä vain kymmenen ottelua, kunnes hän päätti selkävaivojen vuoksi palata Kärppiin jo joulukuussa kevääseen 2009 kestäneellä sopimuksella. Kaukaloihin Viuhkola palasi kuitenkin vasta helmikuussa 2008 ja pelasi runkosarjassa lopulta vain yhdeksän ottelua. Hän palasi Kärppien varakapteeniksi, kun kauteen lähdettäessä Viuhkolan tilalle kapteeniksi nousi Ilkka Mikkola. Hän voitti Suomenmestaruuden keväällä 2008. Kaudella Viuhkolan loukkaantumiset jatkuivat; hän jätti syksyn 2008 harjoitusottelut väliin selkäleikkauksen takia ja lokakuussa Viuhkola joutui viikoiksi sivuun takareisivamman vuoksi. Hän teki runkosarjassa 49 ottelussa tehot 10+36=46. Viuhkola jakoi 11 syötöllään Kärppien sisäisen pistepörssin voiton Toni Koiviston kanssa kevään 2009 pudotuspeleissä, jotka päättyivät SM-hopeaan. Samana keväänä hän solmi kaksivuotisen jatkosopimuksen Kärppien kanssa.


title: Jari Viuhkola

text: Kaudella 2009–2010 Viuhkola pelasi loukkaantumisten takia vain 29 runkosarja- ja neljä playoff-ottelua. Tästä huolimatta hän teki kauden aikana Kärppien seurakohtaisia ennätyksiä; 21. lokakuuta 2009 Viuhkola pelasi 391. SM-liigaottelunsa joukkueessa ja hän nousi Kärppien kaikkien aikojen SM-liigaottelutilastossa Markku Kiimalaisen ohi. Viuhkolan on kuitenkin ohittanut tilastossa sittemmin Ilkka Mikkola. 15. helmikuuta 2010 hän teki Jokereita vastaan kaksi syöttöpistettä ja nousi 212. syötöllään Kari Jalosen ohi Kärppien kaikkojen aikojen SM-liigan syöttöpörssissä.


title: Jari Viuhkola

text: Viuhkolan selkävaivat jatkuivat myös kaudella 2010–2011, jolloin hän ei pelannut otteluakaan. Viuhkola teki kuitenkin vuoden mittaisen jatkosopimuksen kaudeksi 2011–2012. Hän pelasi kauden alkaessa ensimmäisen SM-liigaottelunsa lähes puoleentoista vuoteen, mutta onnistui kauden mittaan vakiinnuttamaan paikkansa Kärppien ykkössentterinä laidoillaan Ivan Huml ja Juha-Pekka Haataja. 19. marraskuuta 2011 Viuhkola teki Jokereita vastaan SM-liigauransa 338. tehopisteensä, jolla hän nousi Kärppien kaikkien aikojen SM-liigan pistepörssissä Kari Jalosen ohi. Viuhkolan runkosarjaa lyhensi 49 ottelun mittaiseksi kuitenkin 24. tammikuuta 2012 tullut aivotärähdys, kun TPS:n Tomáš Mojžíš taklasi hänet vaarallisen näköisesti pää edellä laitaan. Kärpät hankki loppukaudeksi Jozef Stümpelin, joka pelasi ykkössentterin paikkaa, kunnes Viuhkola palasi taas kaukaloihin. Hän teki samassa kuussa kaksivuotisen jatkosopimuksen Kärppien kanssa.


title: Jari Viuhkola

text: Kaudella 2012–2013 Viuhkola kärsi jälleen loukkaantumisista. Jo runkosarjan avausottelussa 13. syyskuuta 2012 Saimaan Palloa vastaan hän sai rannevamman ja oli sivussa vuoden 2012 lopulle saakka. 26. helmikuuta 2013 pelatussa ottelussa Helsingin IFK:ta vastaan Viuhkola väänsi aloitustilanteessa polveaan ja hänen kautensa päättyi näin ollen tähän. Viuhkola pelasi kauden aikana vain 19 runkosarjaottelua tehopistein 3+2=5. Kaudella 2013–2014 hän pelasi vain yhdeksää ottelua vaille kaikki runkosarjaottelut, mutta kevään 2014 pudotuspelit alkoi Viuhkolan osalta toipilaana. Hänen roolinsa pieneni ja Viuhkola sai ratkaisuotteluissa kokoonpanoon mahtuessaan peliaikaa ainoastaan nelosketjusta. Hän voitti kauden päätteeksi Suomenmestaruuden.


title: Jari Viuhkola

text: Joulukuussa 2014 Viuhkola siirtyi 16. tammikuuta 2015 asti kestävällä sopimuksella Mestis-joukkue Kajaanin Hokkiin oltuaan ilman sopimusta alkukauden 2014–2015. Hänen sopimuksessaan oli optio SM-liigaan tai ulkomaille siirtymisestä. Viuhkolan sopimus Hokin kanssa purettiin kuitenkin yhteisymmärryksessä jo joulun alla, kun edellisenä keväänä operoitu polvi ei kestänyt pelaamista. Tammikuussa 2015 hän päätti lopettaa tähän vedoten pelaajauransa.


title: Jari Viuhkola

text: 19. syyskuuta 2015 Kärpät jäädytti Viuhkolan pelinumeron 24.


title: Jari Viuhkola

text: Viuhkola pelasi MM-kilpailuissa vuosina 2004, 2005, 2006 ja 2007. Vuonna 2007 hän voitti hopeaa ja vuonna 2006 pronssia. Viuhkola on pelannut yhteensä 53 A-maaottelua tehoin 7+17=24. Hän debytoi A-maajoukkueessa kaudella 2001–2002, jolloin Viuhkola teki viidessä ottelussa yhtä monta syöttöpistettä.


title: Jari Viuhkola

text: Viuhkola pelasi myös alle 20-vuotiaiden MM-kilpailuissa vuonna 2000 sekä alle 18-vuotiaiden EM-kilpailuissa vuonna 1998, jolloin hän voitti hopeaa. Viuhkola toimi myös alle 16-vuotiaiden maajoukkueen kapteenina ja kuulunut myös vanhempien ikäkausimaajoukkueiden kapteenistoon. Hänet valittiin Pohjola-leirin parhaaksi pelaajaksi ja tähdistökentälliseen vuonna 1994.


title: Paco Rodriguez

text: Paco Rodriguez (s. 1967) oikealta nimeltään Francisco Rodriguez, on espanjalainen Aku Ankka -piirtäjä. Omien sanojensa mukaisesti Paco siirtyi sarjakuvapiirtäjäksi, kun kiinnostus piirtämiseen ja sarjakuviin sulautuivat hänen aivoissaan luoden hermostollisen harhatilan, jonka vallassa hän kuvitteli voivansa hankkia elantonsa piirtämällä outoja kuvia ja hahmoja. Yllätykseksi se olikin mahdollista.


title: Rick Nash

text: Rick Nash (s. 16. kesäkuuta 1984 Brampton, Ontario, Kanada) on kanadalainen olympiakultaa ja maailmanmestaruuden saavuttanut jääkiekkoilija, pelipaikaltaan oikea laitahyökkääjä.


title: Rick Nash

text: Nash kiekkoili juniorivuotensa London Knightsin riveissä OHL-liigassa. Columbus Blue Jackets varasi Nashin koko tilaisuuden ja seuraavalla kaudella hän pelasi jo Blue Jacketsin paidassa. Nash oli kaudella 2003–2004 liigan jaettu maalikuningas yhdessä Ilja Kovaltšukin ja Jarome Iginlan kanssa. Nash valittiin myös Moskovan MM-kisoissa 2007 turnauksen arvokkaimmaksi pelaajaksi (MVP). Nash teki turnauksessa tehot 6+5.


title: Rick Nash

text: Heinäkuussa 2012 Nash kaupattiin New York Rangersiin. Vaihdossa Columbus sai Brandon Dubinskyn, Tim Erixonin, Artem Anisimovin ja ykkösvarauksen vuoden 2013 varaustilaisuudessa.


title: Rick Nash

text: Kauden siirtoikkunan sulkeutuessa Rangers kauppasi Nashin Boston Bruinsiin vaihdossa Ryan Spooneriin, Matt Beleskeyn ja Bostonin 1. kierroksen varausvuoroon 2018. Nashin pelaajasopimus päättyi tuohon kauteen, ja hän mietti uransa jatkoa tarkasti. Uran aikana useita aivotärähdyksiä saanut Nash ei välttämätty pysty jatkamaan pelaamista.


title: Donkey Kong Land

text: Donkey Kong Land on Rarewaren vuonna 1995 kehittämä peli Game Boylle. Peli on jatkoa SNES:lle kehitetylle Donkey Kong Countrylle. Vaikkakin peli on melkein suoraa jatkoa DKC:lle, niin ominaisuuksia jouduttiin karsimaan. Kenttiä oli vähemmän ja useita pelin mekaniikkoja muutettiin Game Boylle paremmin sopiviksi. Lisäksi vain yksi hahmo näkyi kerrallaan ruudulla ja toista tarvittaessa se teleporttasi peliin. Tämä johtui näytön pienuudesta.


title: Péter Nádas

text: Péter Nádas [] (s. 14. lokakuuta 1942, Budapest) on unkarilainen kirjailija.


title: Péter Nádas

text: Nádas kasvoi vanhempiensa kuoltua orpokodissa. Hän opiskeli nuorena kemiaa ja työskenteli pitkään valokuvaajana ja toimittajana. Péter Nádas ryhtyi vapaaksi kirjailijaksi vuonna 1969.


title: Péter Nádas

text: Hänen romaaninsa käsittelevät etupäässä Unkarin kommunistista kautta. Romaani "Erään sukuromaanin loppu" jäi Unkarissa pitkäksi aikaa julkaisematta. Nádasin pääteos on romaani "Muistelmien kirja", "magnum opus" Marcel Proustin ja Thomas Mannin hengessä. Sen yhteen kietoutuvat tapahtumat sijoittuvat 1970-luvun DDR:ään, Itämeren rannikolla sijaitsevaan Heiligendammin kylpyläkaupunginosaan vuosisadan vaihteessa sekä 1950-luvun Unkariin.


title: Péter Nádas

text: Péter Nádas asuu Budapestissä sekä Gombosszegin kylässä Zalan läänissä.


title: Joe Thornton

text: Joseph Eric "Joe" Thornton (s. 2. heinäkuuta 1979 London, Ontario, Kanada) on kanadalainen jääkiekkoilija, pelipaikaltaan keskushyökkääjä. Hän edustaa NHL:ssä pelaavaa San Jose Sharksia.


title: Joe Thornton

text: Thornton pelasi junioriuransa OHL:ssä. NHL-seura Boston Bruins varasi hänet vuonna . Hän siirtyi Bruinsiin heti varauksen jälkeen kaudeksi 1997–1998. Hänen tulokaskausi oli vaisu, kun tehopisteitä kertyi 55 ottelussa 3+4=7.


title: Joe Thornton

text: Thornton pelasi myös toisen kautensa alle odotusten, mutta paransi paljon edellisestä kaudesta tehden 81 ottelussa tehot 16+25=41.


title: Joe Thornton

text: Tämän jälkeen Thorntonin peli parani selvästi, ja hän nousi joukkueensa parhaiden pisteidentekijöiden joukkoon. Kolmen seuraavan kauden aikana hän rikkoi aina 50 pisteen rajapyykin. Kaudella 2002–2003 Thornton teki oman piste-ennätyksensä ja ylitti 100 pisteen rajan. Siitä lähtien hän on tasaisesti ollut joukkueensa parhaimpia pistemiehiä.


title: Joe Thornton

text: Thornton esiintyi 2K Sportsin NHL 2K7 -pelin kannessa.


title: Kiintolevyn osiointi

text: Kiintolevyn osiointi eli partitiointi merkitsee tietokoneen kiintolevyn jakamista niin kutsuttuihin osioihin, jotka usein näkyvät kuin eri levyinä. Jokaisella osiolla voi olla oma tiedostojärjestelmä. Windows-käyttöjärjestelmässä nämä näkyvät eri levyasemakirjaimina.


title: Kiintolevyn osiointi

text: PC-yhteensopivissa koneissa BIOS tukee korkeintaan neljää osiota. Yhden osion sisään voidaan kuitenkin luoda "jatkettu" osio (extended partition). Jatketulla osiolla voi olla useampia "loogisia" osioita, jotka määritellään jatketun osion tai edellisen loogisen osion osiotaulussa.


title: Kiintolevyn osiointi

text: BIOS lukee kiintolevyn ensimmäiseltä sektorilta (master boot record, "MBR") ohjelmakoodin, joka lataa joko käyttöjärjestelmän (tai sen käynnistyslataajan) tai aktiiviseksi merkityn osion käynnistyskoodin. MBR:ssä on myös levy-id ja tiedot korkeintaan neljästä osiosta, "ensiöosioista".


title: Kiintolevyn osiointi

text: Microsoftin käyttöjärjestelmät käyttävät yleensä aktiiviseksi merkittyä ensiöosiota (asematunnus C:) ja jatkettua osiota. Jatkettu osio voidaan edelleen jakaa loogisiin levyasemiin (asematunnukset D:, E: jne.). Windowsin perustyökalu osioinnin muuttamiseen on diskpart. Jos osioilla olevia tiedostojärjestelmiä haluaa pienentää menettämättä niiden tietoja, pitää yleensä käyttää erikoisohjelmaa, kuten Partition Magic tai gparted.


title: Kiintolevyn osiointi

text: PC-koneiden MBR-tyylinen osiointi käyttää osioille tiettyjä tunnisteita. Esim. Microsoft Windows tunnistaa vain FAT ja NTFS-tunnisteille merkityt osiot. Tätä käytetään PC-koneissa luodessa kiintolevyille piilotettuja osioita, joilla voi olla esim. valmistajan palautusohjelma.


title: Kiintolevyn osiointi

text: Noin vuoden 2009 jälkeen Unified Extensible Firmware Interface (UEFI) on korvannut BIOSin kuluttajillekin myydyissä PC-koneissa. UEFI käyttää uutta GUID Partition Table (GPT) -osiointia, jossa on esim. varmuuskopioitu osiotaulukko.


title: Kiintolevyn osiointi

text: Ensimmäisten PC-koneiden kiintolevyt käyttivät tiedon osoittamiseen "sylinterin", lukupään ja sektorin numeroita. Levyn käyttämiseksi piti tietää montako sylinteriä, lukupäätä sekä montako sektoria sylinteriä ja lukupäätä kohden levyllä oli. Tämä levyn "geometria" kummittelee vielä, vaikka nykylevyjen osoittaminen on riippumaton fyysisistä lukupäistä.


title: Kiintolevyn osiointi

text: Yhteensopivuussyistä osion pitää alkaa sylinterin ensimmäisestä sektorista ja monet ohjelmat vertaavat loogista sektoriosoitetta levyn käyttämän, muka fyysisen, geometrian mukaiseen osoitteeseen. Tietyissä tilanteissa, varsinkin eri käyttöjärjestelmien sekakäytössä, tämä saattaa aiheuttaa ongelmia. Siksi osiotaulun muokkauksessa on syytä olla erittäin varovainen.


title: EBK

text: Esbo Bollklubb (EBK) on vuonna 1940 perustettu keskiespoolainen jalkapalloseura, jonka miesten edustusjoukkue pelaa kaudella 2017 Suomen viidenneksi korkeimmalla sarjatasolla Nelosessa. Naisten edustusjoukkue pelaa samalla kaudella Naisten Kakkosessa. Kaksikielisen seuran toiminta-aluetta ovat Espoon keskus ja sen lähialueet.


title: EBK

text: Aiemmin seuralla oli muutakin toimintaa, mutta se on viime vuosina erikoistunut pelkästään jalkapalloon. Parhaimmillaan miesten edustusjoukkue on pelannut Kakkosessa vuosina 1989–91. Naisten edustusjoukkue pelasi naisten SM-sarjassa vuosina 1993 ja 1994. EBK:lla on monen ikäisille pojille sekä tytöille tarkoitettuja joukkueita.


title: EBK

text: Seuran suurin kilpailullinen menestys on Suomen Cupin pikkufinaalin voitto vuonna 1995. EBK on Espoon vanhin edelleen toimiva jalkapallon toiminnassaan jatkuvasti pitänyt seura. Kauklahden Pyrintö on vanhempi seurana, mutta jalkapallo on tullut sen toimintaan vasta myöhemmin.


title: Hilary Duff

text: Hilary Erhard Duff (s. 28. syyskuuta 1987 Houston, Texas) on yhdysvaltalainen laulaja, näyttelijä ja vaatesuunnittelija. Hän on tuottaja Susan Colleen Cobbin (ent. Duff) ja tämän ex-miehen Robert ”Bob” Erhard Duffin nuorempi tytär. Hänen isosiskonsa on näyttelijä Haylie Duff.


title: Hilary Duff

text: Duffin tyttöjen äiti kannusti tyttäriään draamaopintoihin, minkä tuloksena tytöt saivat rooleja teattereista. Kun Hilary oli kuusi- ja Haylie kahdeksanvuotias he saivat roolit "Pähkinänsärkijä"-baletissa San Antoniossa. Näin sisarukset varmistuivat, että halusivat näyttelijöiksi ja muuttivat äitinsä kanssa Kaliforniaan. Tyttöjen isä jäi Houstoniin uransa takia. Useiden vuosien koe-esiintymisten ja tapaamisten jälkeen sisarukset saivat joitakin mainosrooleja.


title: Hilary Duff

text: Hilary Duffin ensimmäinen rooli oli vuonna 1997 televisioelokuvassa "Villin lännen naisia". Seuraavana vuonna 1998 hän sai roolin Willard Carrollin kirjoittamassa ja ohjaamassa elokuvassa "Playing by Heart". Duffin ensimmäinen merkittävä rooli oli Wendynä vuoden 1998 elokuvassa "Casper Meets Wendy".


title: Hilary Duff

text: Vuonna 1999 Duff näytteli televisioelokuvassa "The Soul Collector", joka perustuu Kathleen Kanen romaaniin. Duff voitti suorituksestaan Young Artist -palkinnon.


title: Hilary Duff

text: Duffin ensimmäinen vakava rooli oli vuonna 2000 TV-sarjan "Daddio" pilottijaksossa. Läpimurtorooli oli pääosa nuorena koulutyttönä sarjassa "Lizzie McGuire".


title: Hilary Duff

text:
"Lizzie McGuire" ensiesitettiin Disney Channelilla 12. tammikuuta 2001. Se keräsi 2,3 miljoonaa katsojaa jokaista jaksoa kohden. Duffista tuli sarjan myötä erittäin suosittu 7–14-vuotiaiden keskuudessa, ja kriitikko Richard Huff "New York Daily News" -lehdestä kutsui Duffia "vuoden 2002 versioksi Annette Funicellosta". Duff allekirjoitti sopimuksen 65 lisäjakson kuvaamisesta. Duff näytteli myös Disney Channelin "Cadet Kelly"ssä (2002), josta tuli kanavaverkon katsotuin ohjelma 19 vuoteen. Siinä hän näyttelee tyttöä, joka menee sotilaskouluun.
Duffin seuraava elokuva oli "Human Nature – luonnon pikku oikkuja" (2002), joka kuvattiin samoihin aikoihin kuin Lizzie McGuire. Charlie Kaufmanin käsikirjoittama ja Michel Gondryn ohjaama elokuva kertoo luonnontutkijasta, jota näyttelee Patricia Arquette. Duff esitti päähenkilöä nuorena. Samana vuonna Duff teki cover-version Brooke McClymontin kappaleesta "I Can't Wait" Lizzie McGuire -elokuvaan ja kappaleen "The Tiki Tiki Tiki Room" ensimmäiselle "DisneyManian" kokoelma-albumille.


title: Hilary Duff

text: Duffin ensimmäinen oma albumi on "Santa Claus Lane" (2002), joka sisältää valikoiman joululauluja. Levyllä kuullaan myös Hilaryn sisarta Haylietä, Lil' Romeota ja Christina Miliania. Ensimmäinen single "Tell Me a Story (About the Night Before)" yksi sijalle 154 Yhdysvaltojen Billboard 200 -listalla ja ansaitsi kultaa. Kappale "Santa Claus Lane" valittiin soundtrackiksi elokuvaan "Mutta mitä tapahtui joulupukille 2", ja toinen single "What Christmas Should Be" valittiin elokuvaan "Villi tusina", jossa Duff myös näytteli. Duff lauloi "" -elokuvan soundtrackille muun muassa kappaleet "I Can't Wait" ja "Why Not", joka ylsi sijalle 14 Australiassa. Elokuvan soundtrack-albumi myi platinaa vuonna 2003.


title: Hilary Duff

text: Seuraavaksi Duff näytteli elokuvassa "Agent Cody Banks" (2003), jossa toista pääosaa esitti Frankie Muniz. Elokuva sai myönteisiä arvosteluja ja menestyi niin että sai jatko-osan, mihin Duff ei kuitenkaan osallistunut. Duff jatkoi rooliaan Lizzie McGuirena elokuvassa "", joka ylitti lipunmyyntiodotukset 42,6 miljoonan dollarin tuotoilla Yhdysvalloissa ja 55 miljoonalla dollarilla maailmanlaajuisesti. Duff sai elokuvasta miljoonan dollarin palkkion. Tästä alkoi Hilary Duffin todellinen tie teinimiljonääriksi. Elokuva sai vaihtelevia arvioita. Myöhemmin samana vuonna Duff esitti yhtä Steve Martinin ja Bonnie Huntin kahdestatoista lapsesta perhe-elokuvassa "Villi tusina". Hän jatkoi rooliaan elokuvassa "Villi tusina 2" (2005), joka epäonnistui ja sai negatiivista palautetta kriitikoilta.


title: Hilary Duff

text: Duffin ensimmäinen kokonaan oma studioalbumi "Metamorphosis" ilmestyi vuonna 2003. Se ylsi ykköseksi Yhdysvalloissa ja Kanadassa ja myi yli 3,7 miljoonaa kopiota toukokuuhun 2005 mennessä. Ensimmäinen single "So Yesterday" oli kymmenen parhaan joukossa useissa maissa. Seuraavaksi albumilta julkaistiin single "Come Clean", joka oli myös tosi-tv-sarjan tunnusmusiikki. Se menestyi myös hyvin: se oli Duffin ensimmäinen single joka ylsi neljänkymmenen parhaan joukkoon Yhdysvalloissa ja oli kahdenkymmenen parhaan joukossa Isossa-Britanniassa, Australiassa Uudessa Seelannissa. Kappaleen musiikkivideo oli ehdolla kategoriassa "Paras Popvideo" MTV Video Music Awards -gaalassa. Albumin kolmatta singleä "Little Voice" ei julkaistu Yhdysvalloissa, mutta siitä tuli pieni hitti Kanadassa ja Australiassa. Myöhemmin vuonna 2003 Duff aloitti ensimmäiset konserttikiertueensa nimeltä "The Metamorphosis Tour" ja "The Most Wanted Tour". Molemmat myytiin lähes heti loppuun.


title: Hilary Duff

text: Duff teki myös useita pieniä rooleja TV-sarjoissa kuten "Chicagon lääkärit" maaliskuussa 2000, jossa hän esitti sairasta tyttöä. Vuonna 2003 hän vieraili sarjassa "George Lopez", jossa hän näytteli meikkimyyjää. Duff esiintyi sarjassa myös 2005 roolinimellä Kenzie. Vuonna 2003 hän näytteli siskonsa Haylien kanssa elokuvassa "American Dreams". Alkuvuonna 2005 Duff vieraili TV-sarjassa "Joanin salaisuus".


title: Hilary Duff

text: Tammikuussa 2004 julkaistiin "DisneyMania" albumi nieltään "DisneyMania 2", joka sisälsi kappaleen "The Siamese Cat Song". Sen Hilary esittää duettona Haylien kanssa. Levyllä on myös kappale "Circle of Life", jolla oli mukana muitakin Disney Channelin tähtiä. Duff ja Haylie tekivät yhdessä cover-version The Go-Go's -yhtyeen kappaleesta "Our Lips Are Sealed" elokuvaan "Tuhkimotarina", ja elokuvassa oli kaksi muutakin Duffin kappaletta. Kappaleen "Our Lips Are Sealed" musiikkivideo sai suosiota MTV:llä mutta levy ei silti myynyt kovin hyvin. Duffin kappale "Come Clean" pääsi "" -tositelevisiosarjan tunnuskappaleeksi vuonna 2004.


title: Hilary Duff

text: Hilary Duffin toinen studioalbumi oli nimeltään "Hilary Duff", missä hän oli mukana myös kirjoittamassa joitakin laulun sanoja. Duff kuvasi albumin olevan enemmän "henkilökohtainen" ja sisältävän enemmän "rockmeininkiä" kuin "Metamorphosis". Albumi julkaistiin Hilaryn 17-vuotispäivänä syyskuussa 2004 ja se ylsi toiseksi Yhdysvalloissa ja listaykköseksi Kanadassa. Albumi myi yli 1,5 miljoonaa kopiota Yhdysvalloissa kahdeksan kuukauden aikana. Seuraava single albumilta oli kappale "Fly", joka ylsi 40 parhaan joukkoon Australiassa, jossa tuotettiin toinen top-40-single "Someone's Watching over Me", joka soi elokuvassa "Kesän sävelet". Duff esitti kappaleen "(I'll Give) Anything but Up!" vuoden 2004 albumilla "Marlo Thomas & Friends: Thanks & Giving All Year Long".


title: Hilary Duff

text:
Vuonna 2004 Duff näytteli pääosaa romanttisessa elokuvassa "Tuhkimotarina". Vaikka arvostelut olivatkin suurimmaksi osaksi negatiivista, elokuva myi hyvin ja kriitikot olivat vaikuttuneita Duffin suorituksesta. Samana vuonna Duff näytteli ensimmäisessä draamaelokuvassaan "Kesän sävelet". Jotkut kriitikot arvostivat Duffin tyylinvaihdosta vakavampaan rooliin. Samana vuonna Duff sai ensimmäisen ehdokkuutensa Golden Raspberry -palkintoon kategoriassa "huonoin naisnäyttelijä" elokuvien "Kesän sävelet" ja "Tuhkimotarina" takia.
Vuonna 2005 Duff esitti elokuvassa "The Perfect Man" eronneen naisen (Heather Locklear) vanhinta tytärtä. Elokuva sai enimmäkseen nuivia arvioita eikä tuottanutkaan hyvin. Duff oli taas Golden Raspberry -ehdokkaana elokuvista "The Perfect Man" ja "Villi tusina 2". Vuonna 2006 Duff ja sisar Haylie näyttelivät miljonäärisisaruksia satiirisessa komediassa "Material Girls". Tämäkään elokuva ei myynyt hyvin eikä miellyttänyt kriitikoita. Hilary ja Haylie Duff ansaitsivat molemmat kaksi Golden Raspberry -palkintoehdokkuutta elokuvastaan.


title: Hilary Duff

text: Duffin kolmas albumi "Most Wanted" (2005) sisälsi kappaleita kahdelta edelliseltä levyltä, remix-kappaleita sekä uusia kappaleita joiden innoittajina toimivat muun muassa bändit The Killers ja Muse. Levyn ensimmäisestä singlestä "Wake Up" tuli Duffin parhaiten sijoittunut single Yhdysvalloissa. Albumin toisen singlen "Beat of My Heart" -musiikkivideo oli myös suosittu, mutta itse single ei yltänyt listoille saakka Yhdysvalloissa. Albumi sijoittui ykköseksi "Billboard 200" -listalla, ja siitä tuli Duffin kolmas ykkössija Kanadassa. Duff myös levytti sisarensa kanssa cover-version Madonnan kappaleesta "Material Girl".


title: Hilary Duff

text:
Huhtikuussa 2008 Duffille tarjottiin pääroolia, Annie Millsin osaa, televisiosarjasta "90210". Duff kuitenkin kieltäytyi roolista, sillä hän ei halunnut olla enää mukana teinigenreen luokiteltavissa tv- tai elokuvatuotannoissa. Duff työskentelee mallina IMG Models-mallitoimistolle New Yorkissa.
Duff oli mukana kirjoittamassa materiaalia neljännelle studioalbumilleen nimeltä "Dignity". Albumille kirjoitti sanoituksia myös Kara DioGuardi. Verratessaan uutta albumia edeltävään musiikkiisa Duff totesi uuden levynsä sisältävän aiempaa enemmän tanssimusiikkia. Lisäksi uudella albumilla käytetään enemmän oikeita instrumentteja kuin aiemmilla albumeilla. Duff sanoikin: "En osaa tarkalleen selittää mitä olemme tekemässä, mutta se on hauskaa ja upeaa ja erilaista, jotakin uutta minulle. Se on todella mahtavaa".


title: Hilary Duff

text: Albumin ensimmäinen single oli "Play with Fire". Kappaletta soitettiin jonkin verran yökerhoissa, mutta se ei päässyt listoille Yhdysvalloissa. Toinen single "With Love" menestyi paremmin ja siitä tulikin Duffin isoin Yhdysvaltojen "Billboard Hot 100" -hitti. Kappaleen "With Love" musiikkivideolla mainostettiin Duffin uutta tuoksua "With Love... Hilary Duff", joka julkaistiin vuoden 2006 syyskuussa; video sijoittui ykköseksi "TRL":llä. Itse albumi ylsi viiden parhaan joukkoon Yhdysvalloissa ja Kanadassa, kahdenkymmenen parhaan joukkoon Australiassa ja neljänkymmenen parhaan joukkoon Iso-Britanniassa. Duffin "The Dignity Tour"-kiertue alkoi vuonna 2007. Kolmas single "Stranger" sijoittui listaykköseksi Yhdysvalloissa.


title: Hilary Duff

text: Vuonna 2005 Hilary ja Haylie Duff lainasivat äänensä animaatioelokuvaan "Foodfight!", joka kuitenkin julkaistiin vasta vuonna 2012. Duff näytteli pääosaa elokuvassa "War, Inc." yhdessä John Cusackin kanssa. Noin kuukausi elokuvan julkaisusta sitä alettiin levittää teattereihin Yhdysvalloissa. Elokuvan tuotto ei kuitenkaan noussut kovin suureksi.


title: Hilary Duff

text: 7. syyskuuta 2007 Duff ilmoitti, että hän tulisi kuvaamaan kaksi independent-elokuvaa: "Greta" ja "What Goes Up". Kesäkuussa 2009 Duff esiintyi komediaelokuvassa "Stay Cool". Elokuvan pääosissa nähtiin Winona Ryder, Mark Polish, Sean Astin, Chevy Chase ja Jon Cryer. Elokuvassa hän näyttelee seksikästä lukiolaistyttöä nimeltä Shasta O'Neil. Elokuva filmattiin vuoden 2008 heinä-elokuussa Santa Claritassa, Kaliforniassa.


title: Hilary Duff

text: Marraskuussa 2008 julkaistiin Duffin kokoelma-albumi "Best of Hilary Duff", jonka ensimmäinen single "Reach Out" on simplattu Depeche Moden kappaleesta "Personal Jesus". Kappale julkaistiin kuukausi albumin julkaisusta ja siitä tuli Duffin kolmas tanssihitti. "Best of Hilary Duff" albumi ei pärjännyt listoilla ja sen paras sijoitus oli #125. Joulukuussa 2008 Duff kertoi MTV:lle suunnittelevansa uutta levyä.


title: Hilary Duff

text:
Vuonna 2009 Duff näytteli televisiosarjan "Gossip Girl" seitsemässä jaksossa Olivia Burkea, Vanessan (Jessica Szohr) tuttavaa.
Duff esiintyi romanttisessa komediaelokuvassa nimeltä "Beauty and the Briefcase". Elokuva perustuu romaaniin "Diary of a Working Girl", jonka on kirjoittanut Daniella Brodsky. Elokuvan ohjasi Gil Junger ja se tuli ensi-iltaan 18. huhtikuuta 2010. Elokuvassa Duff näyttelee muotilehden kolumnistia, joka kirjoittaa artikkelia omista treffivaikeuksistaan kaupungissa. Syyskuussa 2009 Duff julkaisi toisen vaateketjunsa nimeltä "Femme for DKNY".


title: Hilary Duff

text: 12. lokakuuta 2010 "Simon & Schuster" julkaisi Duffin esikoisromaanin "Elixir". Kirja on suunnattu nuorille aikuisille. Sitä on myyty kansainvälisesti ja siitä tuli "New York Times" -lehden parhaiten myynyt kirja. Kirjan jatko-osa "Devoted" julkaistiin 11. lokakuuta 2011 kovakantisena.


title: Hilary Duff

text: Marraskuussa 2010 Duff nähtiin komediasarjan "Community" yhdessä jaksossa. Siinä hän näytteli Meghania, joka on ilkeän tyttölauman johtaja. Toukokuussa 2011 Duff näytteli elokuvassa "Bloodworth", joka perustuu kirjailija William Gayn romaaniin "Provinces of Night". Elokuvassa Duff näyttelee Raven Halfacrea, joka on alkoholistin ja irtosuhteita harrastavan äidin teinitytär. Vuonna 2013 Duff vieraili tv-sarjoissa "Isän tyttö" ja "Miehen puolikkaat".


title: Hilary Duff

text: Näyttelemisen ja laulamisen lisäksi Hilary Duff on toiminut vaatesuunnittelijana. Vuonna 2004 julkaistiin hänen oma vaatemallistonsa "Stuff by Hilary Duff", joka on suunnattu kouluikäisille ja varhaisnuorille. Mallisto laajeni sisältämään myös koruja ja muita pikkuesineitä vaatteiden ohella.


title: Hilary Duff

text: Duffista tehtiin näköisnukke vuonna 2004, ja 2006 ilmestyi hänen omat hajuvetensä "With Love... Hilary Duff" ja "Wrapped With Love". Duffilla ja hänen koirallaan on omat hahmot Electronic Artsin vuoden 2006 lopulla julkaistussa pelissä "".


title: Hilary Duff

text: Duff on vahva eläinten oikeuksien kannattaja sekä mukana "Kids with a Cause" -järjestössä. Vuonna 2005 lahjoitti 250 000 dollaria sekä aterioita Hurrikaani Katrinan uhreille.


title: Hilary Duff

text: Duff alkoi tapailla laulaja Aaron Carteria vuonna 2001. He tapasivat "Lizzie McGuire"-tv-sarjan kuvauksissa, missä Carter esiintyi yhdessä jaksossa. Heidän suhteensa kesti kaksi vuotta. Huhujen mukaan Carter jätti Duffin ollakseen Lindsay Lohanin kanssa, mutta jätti pian Lohanin ja jatkoi seurusteluaan Duffin kanssa. Carter kertoi myöhemmin pettäneensä Duffia tämän parhaan ystävän kanssa ja olevansa pahoillaan teostaan. 23. maaliskuuta 2007 Duff ja Lohan esiintyivät vaha-animaatiosarjassa "Celebrity Deathmatch" jaksossa "Where's Lohan?". Duffilla ja Lohanilla oli kilpailua Aaron Carterista, mutta vuonna 2007 he sopivat riitansa. Lohan oli myös mukana Duffin albumin "Dignity" julkaisujuhlissa ja Duff totesi "People"-lehdelle, että hänen mielestään Lohan on "hauska ja mukava tyttö".


title: Hilary Duff

text: Duff aloitti seurustelun Good Charlotte -bändin laulajan Joel Maddenin kanssa vuonna 2004. Lehdissä oli aluksi vain arvailuja suhteesta, mutta lopulta Duffin äiti Susan julkisti kesäkuun 2005 haastattelussa "Seventeen"-lehdelle heidän seurustelevan. Duff ja Madden erosivat marraskuussa 2006. Samana vuonna Duffin vanhempien ollessa asumuserossa he päättivät 22 vuoden avioliiton jälkeen ottaa avioeron. Perheen isän kerrottiin olevan syypää eroon. Duff kertoi isänsä aiheuttamasta tuskasta kappaleissaan "Stranger" ja "Gypsy Woman".


title: Hilary Duff

text: Duff meni kihloihin Havaijilla NHL-pelaaja Mike Comrien kanssa vuonna 2010. Comrie osti Duffille Mercedes-Benzin tämän täyttäessä 20 vuotta. Avioon he astuivat elokuussa 2010 San Ysidro Ranchilla Montecitossa, Kaliforniassa. Elokuussa 2011 Hilary ja Mike kertoivat odottavansa ensimmäistä yhteistä lastaan. Duff synnytti 20. maaliskuuta 2012 pojan, jonka nimeksi tuli Luca Cruz Comrie. Hilary ja Mike erosivat helmikuussa 2016.


title: Hilary Duff

text:
Duff seurustelee Matthew Komanin kanssa ja parille syntyi Banks-niminen tytär lokakuussa 2018.
Levyltä Metamorphosis


title: Hilary Duff

text: Levyltä Hilary Duff


title: Hilary Duff

text: Levyltä Most Wanted


title: Hilary Duff

text: Levyltä Dignity


title: Hilary Duff

text: Levyltä Best of Hilary Duff


title: Lynn Davies

text: Lynn Davies (s. 20. toukokuuta 1942 Nantymoel, Wales) on brittiläinen yleisurheilija ja pituushypyn olympiavoittaja.


title: Lynn Davies

text: Lynn Davies, lempinimeltään Lynn The Leap (Loikka-Lynn) voitti olympiakultaa Tokiossa 1964 tuloksella 807. Tokion pituushypyn tulostaso jäi vaatimattomaksi kylmän ja sateisen sään takia. Amerikkalainen Ralph Boston ja neuvostoliittolainen Igor Ter-Ovanesjan olivat ennakkosuosikkeja, mutta joutuivat taipumaan, sillä Davies oli vaikeissa olosuhteissa kuin kotonaan.


title: Lynn Davies

text: Davies voitti Euroopan mestaruuden vuonna 1966 tuloksella 798 ja EM-hopeaa kolme vuotta myöhemmin tuloksella 807. Daviesin ennätyshyppy kantoi 823 Méxicon olympiavuonna 1968. Méxicossa Davies kuitenkin epäonnistui ja jäi yhdeksänneksi. Hän päätti uransa 1972.


title: Lynn Davies

text: Lynn Davies on toiminut Britannian yleisurheiluliiton puheenjohtajana.


title: Buck Angel

text:
Buck Angel on yhdysvaltalainen transsukupuolinen pornonäyttelijä (hefemale). Hän on ensimmäinen transsukupuolinen pornonäyttelijä, joka on korjannut sukupuolensa naisesta mieheksi.
Buck Angel on muuttunut sukupuolenkorjauksen myötä muilta osin maskuliinisen miehen näköiseksi, mutta ei ole käynyt läpi sukupuolielinten korjausleikkausta. Hänellä on vulva, ja hän mainostaa itseään nimellä "the man with a pussy", eli "mies, jolla on pillu".


title: Buck Angel

text: Suomalainen showrockyhtye Roctum teki soundtrackin Buck Angelin elokuvaan "UFC 2-Tattooed and Screwed "vuonna 2010.


title: Tlingitit

text: Tlingitit ovat intiaaniheimo Yhdysvaltojen Alaskassa sekä Kanadan Brittiläisessä Kolumbiassa ja Yukonissa. Tlingitien alkuperäinen kieli on tlingit, joka muodostaa oman kielikuntansa. Kielellä on 1 430 puhujaa, ja valtaosa tlingiteistä puhuu englantia.


title: Tlingitit

text: Tlingitin kieli erottui yhteisistä juuristaan athabasca-kielten kanssa ehkä noin 5 000 vuotta sitten. Tlingitien perimätiedon mukaan he polveutuvat pienistä perhekunnista, jotka tulivat lautoilla jäätikön alaisia jokia pitkin. Varhainen muuttoaalto on siis saattanut saapua sisämaasta, ja muuttajat sekoittuivat rannikon asukkaiden kanssa. Noin 300 vuotta sitten haidat muuttivat pohjoiseen päin syrjäyttäen osan tlingiteistä näiden eteläalueella. Samaan aikaan pohjoisen tlingitit levittäytyivät Alaskan pohjoisosiin. Tuolla alueella kanssakäyminen on jättänyt voimakkaita tlingitvaikutteita esimerkiksi eyak-heimoon. Ensimmäinen eurooppalainen tlingitien alueella oli venäläinen Aleksei Tširikov, merikauppias joka kävi alueella vuonna 1741. Tuolloin tlingitit tappoivat useita hänen miehistönsä jäseniä. Kanssakäyminen eurooppalaisten kanssa johti nousukauteen turkiskaupan myötä. Tlingitit saivat kaupan kautta esimerkiksi terästyökaluja.


title: Tlingitit

text: 1790-luvulta eteenpäin tlingitit alkoivat saada amerikkalaisilta tuliaseita taistellakseen venäläisiä vastaan. Tlingitien aluetta oli tutkinut perusteellisemmin venäläinen Grigori Šelihov vuonna 1786, ja varsinaisesti tlingitien alueen liitti Venäjään Aleksandr Baranov vuonna 1796. Alueen turvallisuutta valvoivat lähinnä muista intiaaniheimoista palkatut asemiehet. Vuonna 1799 venäläinen kauppayhtiö perusti nykyisen Sitkan kaupungin alueelle linnakkeen, mutta tlingiteihin kuuluneet sitkat valloittivat ja polttivat linnakkeen vuonna 1802 päällikkönsä Katlianin johtamina. Venäläiset valloittivat alueen takaisin vuonna 1804 kauppayhtiön asiainhoitaja Baranovin johdolla. Hän tulitti paikallisia tlingit-kyliä laivatykein ja perusti Novo-Arhangelskin linnakkeen. Seuraavana vuonna venäläisiä vastaan nousivat sitkojen ohella pohjoisempana asuvat yakutatit. Tlingitit saivat edelleen amerikkalaisilta tuliaseita ja pieniä tykkejäkin. Tlingitejä ei koskaan alistettu tehokkaasti venäläisvaltaan ja vielä vuonna 1855 he uhkasivat silloista Alaskan pääkaupunkia Sitkaa. Sodankäynnin ohella tlingitit kävivät kauppaa eurooppalaisten kanssa ja toimivat tämän lisäksi eskimoiden ja intiaanien välisen kaupan välittäjinä. 1800-luvulla Hudson's Bay Company alkoi uhata tätä kaupaa ja tlingitit tekivät sitä vastaan sotaretkiä. Vuonna 1839 he karkottivat kauppayhtiön miehet Deasejärvelle yhtiön Brittiläisen Kolumbian luoteisosaan perustetusta tukikohdasta. Vuonna 1850 chilkatit tuhosivat toisen Pellyjoen suulle rakennetun Fort Selkirk-nimisen tukikohdan.


title: Tlingitit

text: Amerikkalaiset ostivat Alaskan vuonna 1867. Osa tlingiteistä ei suhtautunut siihen suopeasti, ja stikinet sekä kaket kävivät sotaa amerikkalaisia vastaan. Vuonna 1869 amerikkalainen tykkivene tuhosi heidän kylänsä. Levottomuudet jatkuivat ja päättyivät vasta vuonna 1878, kun viranomaiset kutsuivat sotalaivat Sitkan edustalle. Vuonna 1912 tlingitit perustivat Alaska Native Brotherhood-nimisen järjestön, jonka tarkoituksena oli ajaa intiaanien asiaa. Se oli varhaisimpia tähän tarkoitukseen perustettuja järjestöjä. Etenkin toisen maailmansodan jälkeen järjestö on onnistunut kohentamaan Alaskan intiaanien asemaa. Vuonna 1970 tlingitejä oli noin 10 000. Alaskan osavaltion ja intiaanien välisten maakiistojen ratkaisemiseksi säädettiin vuonna 1971 "Alaska Native Claims Settlement Act" eli ANCSKA, jonka perusteella perustettiin Sealaska-niminen yhtiö, jonka omistajia ovat tlingitit, haidat ja tsimshianit. Sealaska omistaa maita Alaskassa, ja se myy pääasiassa puutavaraa.


title: Tlingitit

text: Tlingitit jakautuivat kuuteentoista itsenäiseen heimoon, jotka olivat nimeltään "tongass", "sanya", "hehl", "stikine", "sumdum", "auke", "taku", "chilkat", "huna", "gonaho", "yakutat", "hanega" eli "henya", "kuiu", "kake", "hutsnuwu" ja "sitka". Heimot jaettiin ennemminkin maantieteellisin kuin yhteiskunnallisin perustein. Suvun ja klaanien jäsenyys periytyi äidin puolelta, ja samaan tapaan periytyi kahden eksogaamisen veljestön jäsenyys. Kyläkunnan päällikkyys periytyi enolta. Klaanit olivat tlingit-yhteisöjen tärkeimpiä osia. Ne jakautuivat korppiin ja susiin, jotka olivat toistensa vastakohtia. Nuo kaksi ryhmää esimerkiksi esittivät toisilleen eri rituaaleja. Jaolla korppiin ja susiin ei kuitenkaan ollut juuri muuta merkitystä. Klaani otti yleensä nimensä sen oletetusta synnyinpaikasta. Naisia pidettiin arvossa, ja he saivat käyttää sananvaltaansa esimerkiksi taloudellisissa asioissa. Tlingitit olivat melko sotaisia, ja he taistelivat esimerkiksi haidoja ja eskimoita, mutta myös toisiaan vastaan. Voitonmerkeiksi tlingitit ottivat alun perin vihollisensa pään, mutta myöhemmin yleistyi vain päänahkojen otto. Tlingiteillä oli orjia, joita ostettiin tsimshianeilta, ja orjien saamiseksi tehtiin myös sotaretkiä. Sotaretket saattoivat ulottua Kanadan rannikon eteläosiin ja Washingtoniinkin saakka. Puget Soundissa liikkui tlingitejä ryöstöretkillä vielä 1850-luvulla.


title: Tlingitit

text: Perinteisesti tlingitit hankkivat elantonsa kalastuksella ja merieläinten pyynnillä. Maaeläimiä metsästettiin lähinnä ansojen avulla. Lumivuohet olivat suuressa arvossa niiden rasvan, lihan ja sarvien takia. Sarvia käytettiin muun muassa kahvoissa ja lusikoissa. Tlingitit metsästivät myös karhuja, ensin keihäillä ja sitten tuliaseilla. Tlingitien asuialueelle nousi viisi eri lohilajia, joita voi pyytää helposti niiden noustessa kutemaan. Lohenpyynti taantui, kun kaloja alettiin purkittaa 1800-luvun lopussa. Lohen ohella kalastettiin tyynenmerensilliä ja kuoreita. Tyynenmerenpallasta kalastettiin tätä tarkoitusta varten erityisesti tehtyjen koukkujen avulla. Kalojen lisäksi ryöstettiin merilintujen pesiä. Linnuista saatiin myös sulkia, joita käytettiin koristeina. Pohjoiset tlingitit saivat Copperjoen varrelta puhdasta kuparia, josta tehtiin koruja ja veitsiä. Tlingiteillä oli käytössä myös koristeltuja kuparikilpiä, mutta niitä tehtiin eurooppalaisilta saadusta kuparista.


title: Tlingitit

text: Tlingitien perinteinen usko oli shamanistinen. Jokaisessa klaanissa oli vähintään yksi shamaani, joka oli yleensä mies, mutta joskus myös nainen. Shamaanien uskottiin saavan voimansa eri esineistä. He pystyivät muun muassa muuttamaan säätä, ennustamaan tulevaisuutta ja tunnistamaan noidat. Perinteisen uskonnon mukaan lähes joka asialla oli henki tai sielu. Näiden henkien ja sielujen uskottiin olevan voimakkaampia kuin ihmiset ja siksi eri asioita käsiteltäessä piti noudattaa erityisiä sääntöjä. Esimerkiksi metsästäjät lauloivat erityisiä lauluja saaliseläimilleen. Vainajien uskottiin viettävän kuoleman jälkeen tuonelassa samanlaista elämää kuin maan päälläkin. Poikkeus olivat väkivaltaisesti kuolleet ihmiset ja soturit, jotka pääsivät taivaaseen, missä elämän uskottiin olevan valoisaa ja iloista. Noidat ja varkaat päätyivät puolestaan synkkään manalaan. Tlingitit uskoivat myös, että osa vainajista syntyi uudelleen. 1830-luvulta lähtien tlingitit alkoivat kääntyä ortodoksiseen uskoon, ja myöhemmin 1870-luvulla presbyteerit tekivät lähetystyötä heidän keskuudessaan. Kristillistymisen myötä perinteinen shamanismi väheni ja viimeiset shamaanit katosivat 1930-luvulla. Perinteitä on sittemmin elvytetty.


title: Super Mario 64 DS

text: Super Mario 64 DS on uusintaversio Nintendo 64:n pelistä "Super Mario 64", ja se julkaistiin vuonna 2004 Nintendo DS:lle. Uusia ominaisuuksia pelille ovat mm. 30 lisätehtävää eli 150 tehtävää, kolme uutta hahmoa, kosketusnäyttöminipelit sekä erityisesti DS:lle suunniteltu moninpelitila.


title: Super Mario 64 DS

text: Kun Nintendo DS paljastettiin ensimmäisen kerran, toimi Super Mario 64 DS ensin lähinnä teknologiademona. Myöhemmin sen paljastettiin olevan Nintendo DS:n julkaisupeli. Pelin projektinimi oli ensin Super Mario 64x4, mutta muutettiin myöhemmin siksi, minä se nykyään tunnetaan.


title: Super Mario 64 DS

text: Pelin tarkoituksena on kerätä 150 tähteä ja pelastaa Mario, Luigi, Wario ja Prinsessa Peach, jotka ovat lukittuina erilaisiin tauluihin. Peli aloitetaan Yoshilla ja sitä mukaa kun uusia hahmoja saa pelastettua, ne tulevat myös pelattaviksi. Pelissä on myös jäniksiä, joita pyydystetään minipelien saamiseksi.


title: Super Mario 64 DS

text: Pelin alussa nähdään Peachin kirjoittama kirje, missä hän kertoo, että hän on kutsunut Marion luokseen syömään kakkua. Seuraavaksi nähdään Lakitu Bros. Ja sitten tulee esiin putki, mistä tulee esiin Mario. Seuraavaksi tulee kaksi muuta putkea, ja niistä tulevat esiin Luigi ja Wario. Sitten nämä menevät Peachin linnaan. Sitten Lakitu Bros herättää Yoshin, ja kertoo tälle, että Mario, Luigi ja Wario menivät linnaan eivätkä ole tulleet takaisin. Sitten Yoshi menee linnaan ja Toad kertoo hänelle, että Bowser on varastanut voimatähdet. Yoshin pitää pelastaa Mario ja muut ja löytää voimatähdet. Pelin viimeisessä videossa nähdään, että Peach kiittää Mariota ja antaa hänelle suukon.


title: MotoGP (luokka)

text: Vuosina 1949–2001 ratamoottoripyöräilyn MM-sarjan suurin luokka oli 500 kuutiosenttimetriä. Vuodesta 2002 lähtien se on korvattiin MotoGP-luokalla, jossa nelitahtisen moottorin iskutilavuus voi olla 350–990 cm³. Vuodesta 2007 alkaen suurin sallittu iskutilavuus on 800 cm³, ainakin seuraavat viisi vuotta. Nykyisin MotoGP:ssä on mukana viisi eri merkkistä pyörää. Ducati, Yamaha, Honda, Suzuki ja Kawasaki. Kawasakin tehdastalli vetäytyi vuonna 2008 pois MotoGP:stä vedoten heikkoon taloustilanteeseen. Kaudella 2009 Marco Melandri ajoi kuitenkin Kawasakin Hayate Racing Teamin yksityistallissa.


title: MotoGP (luokka)

text: Luku ilmoittaa mestaruuksien tai voittojen määrän.


title: Teppo

text: Teppo on suomalainen miehen etunimi.


title: Teppo

text: Teppo on suomalainen muunnos alkuaan kreikkalaisesta nimestä "Stefanos", joka merkitsee 'seppelöityä', 'kruunattua'. Joissakin tapauksissa nimen lähtökohtana on ollut kreikan "Teofilus" ('Jumalan ystävä') tai "Teodor" ('Jumalan lahja').


title: Teppo

text: Nimi on päässyt puolipakanallisten hevosmiesten jumalien joukkoon; Matka-Teppoa rukoiltiin tien neuvomisessa. Etunimenä Teppoa alettiin käyttää 1800-luvulla ja sen suosio oli suurin 1960-1980-luvuilla. Suomen almanakassa nimi on ollut vuodesta 1950 lähtien.


title: Teppo

text: Vuoden 2014 tammikuun loppuun mennessä Väestörekisterikeskuksen mukaan 3 911 miestä on saanut nimekseen Teppo.


title: Doom 3: Resurrection of Evil

text: Doom 3: Resurrection of Evil on lisäosa vuonna 2004 julkaistulle "Doom 3" -pelille. Lisäosa julkaistiin Microsoft Windowsille huhtikuussa 2004 ja Xboxille lokakuussa.


title: Doom 3: Resurrection of Evil

text: "Resurrection of Evilissä" on 11 uutta kenttää yksinpeliin, neljä moninpeliin, kaksi uutta asetta sekä kolme uutta hirviötä. Moninpelissä on mahdollista pelata kahdeksan pelaajan kesken.


title: Doom 3: Resurrection of Evil

text: Kaksi vuotta on kulunut siitä, kun helvetin voimat pääsivät valloilleen Marsissa sijaitsevassa UAC:n tutkimuskeskuksessa. Avaruussotilaat tutkivat Marsissa olevia raunioita, kunnes suuri voimanlähde "Artefakti" löytyy. Helvetissä majaileva Tohtori Malcom Betruger haluaa "Artefaktin" itselleen, ja pistää helvetin mahdin hoitamaan lopun.


title: Doom 3: Resurrection of Evil

text: Pelaajan on tehtävänä tuoda "Artefakti" turvallisesti UAC:n komentajalle, sekä estää pahuuden pääsy Maahan.


title: Doom 3: Resurrection of Evil

text:
Tämä on uudenlainen versio Doom 3:en Lost Soulista. Se toimii samalla tavalla kuin Lost Soul, ainoastaan sen ulkomuoto on erilainen.
Tämä hirviö vastaa hyvin paljon Impiä. Se heittelee tulipallon tapaisia ammuksia.
Suunnilleen samankokoinen hirviö kuin Hell Knight, mutta huomattavasti vaarallisempi. Sillä on molemmissa käsissä voimakkaat aseet.


title: Alanya

text: Alanya (Antiikin aikana tunnettu nimellä Coracesium) on kaupunki ja lomakohde Turkin Antalyan maakunnassa, Välimeren rannalla. Vuonna 2012 kaupungissa oli 104 573 asukasta.


title: Alanya

text: Alanyassa lomailee sesonkiaikana paljon matkailijoita, erityisesti Pohjoismaista, Saksasta, Venäjältä ja Alankomaista. Turismi on alueen pääelinkeino. Myös maanviljelyä, etenkin vihannesten ja hedelmien tuotantoa, harjoitetaan runsaasti.Kaupunki sijaitsee Antalyanlahdella, Pamphylian alueella. Pohjoisessa vastaan tulevat Taurusvuoret ja etelässä Välimeri. Kaupungin jakaa kivikkoinen niemi, ja se rajoittuu länsipuolella Kleopatra-rantaan ja idässä yli 15 kilometriä pitkään rantaan, jolla ei ole virallista nimeä.


title: Eduardo Lobos

text: Eduardo Eugenio Lobos Landaeta (s. 30. heinäkuuta 1981) on chileläinen jalkapalloilija, pelipaikaltaan maalivahti. Hän pelaa Venäjän liigassa Krylja Sovetov Samaran joukkueessa, missä hän debytoi marraskuussa 2005. Aikaisemmin hän on pelannut Huachipato FC:n joukkueessa. Lobos on 187 senttimetriä pitkä ja painaa 93 kilogrammaa.


title: Gustafva Sofia Hjärne

text: Gustafva Sofia Hjärne (o.s. Rosenborg, 4. heinäkuuta 1780 – 6. maaliskuuta 1860 Helsinki) oli suomalainen runoilija, kääntäjä ja kulttuurivaikuttaja. Hjärne oli varhaisimpia kirjan julkaisseita suomalaisia naiskirjailijoita runoteoksellaan "Tavastehus slott" (’Hämeen linna’). Hjärne piti myös salonkia ensin Helsingissä, sitten Hämeenlinnassa, ja niistä muodostui kulttuurin keskuksia.


title: Gustafva Sofia Hjärne

text: Gustafva Sofia Rosenborg syntyi Ruotsissa vuonna 1780. Hänen isänsä oli sotaneuvos Anders Rosenborg. Äiti oli vapaaherratar Christina Charlotta Rosenborg (o.s. Funck). Gustafva Sofian lapsuudesta tiedetään melko vähän.


title: Gustafva Sofia Hjärne

text: Vuonna 1801 Gustafva Sofia Rosenborg meni naimisiin Gustaf Hjärnen kanssa. Aviomies oli sotilasarvoltaan majuri ja toimi Viaporin asevaraston hoitajana vuodesta 1804 alkaen. Gustafva Sofia Hjärne asui muiden upseerinvaimojen tavoin Helsingin puolella ja piti siellä salonkia, jossa harrastettiin seuraelämää ja kirjallisuutta. Salongilla oli helsinkiläisten parissa huono maine, mutta siitä huolimatta Hjärnen järjestämiin seurapiiritapahtumiin, naamiaisiin, konsertteihin ja tanssiaisiin osallistuttiin innokkaasti. Hjärneä pidettiin älykkäänä ja sivistyneenä naisena.


title: Gustafva Sofia Hjärne

text: Suomen sodan aikana Gustafva Sofia Hjärne oli ilmeisesti hyvissä väleissä venäläisten kanssa, ja hänen on epäilty auttaneen venäläisiä Viaporin kukistamisessa. Myös Gustaf Hjärnen epäpätevyyttä sotilaana on pidetty yhtenä syynä Viaporin kukistumiseen. Gustaf Hjärne erosi Ruotsin armeijasta vuonna 1811 ja sai seuraavana vuonna Suomen tullilaitoksen ylijohtajan viran. Vuonna 1816 Gustaf Hjärne nimitettiin Uudenmaan ja Hämeen läänin maaherraksi, jolloin perhe muutti asumaan Hämeenlinnaan.


title: Gustafva Sofia Hjärne

text: Perheeseen syntyi neljä lasta: Beata Sofia Johanna (1802–1893), Gustaf Adolf (1805–1857), Alexandra (1821–1893) ja Hedvig (k. 1821). Nuorimmat lapset olivat kaksosia, joista Hedvig kuoli pian syntymänsä jälkeen. Perheen kotiopettajattarena toimi jonkin aikaa 1810-luvulla myöhemmin kirjailijana tunnettua Sara Wacklin. Hjärnen ja Wacklinin välille syntyi ystävyyssuhde, joka kesti jälkimmäisen kuolemaan asti. Hjärnen salongin on katsottu vaikuttaneen suuresti Wackliniin, joka pääsi kosketuksiin seuraelämän ja aikansa kulttuurivaikuttajien kanssa.


title: Gustafva Sofia Hjärne

text: Hämeenlinnassa Hjärne tutustui suomalaisiin kansantaruihin. Hänen tiettävästi ensimmäinen julkaistu runonsa oli "Tidningar ifrån Helsingfors" -lehdessä vuonna 1830 ilmestynyt Schiller-mukaelma ”Pilgrimen” (’Pyhiinvaeltaja’), mutta heti seuraavana vuonna ilmestyi kokonainen runoteos "Tavastehus slott", joka oli varhaisimpia suomalaisen naiskirjailijan julkaisemia kirjoja.


title: Gustafva Sofia Hjärne

text: "Tavastehus slott" perustuu kirjan esipuheen mukaan kansantaruun, jota kerrottiin Hämeenlinnan seudulla. Alaotsikkonsa "Romans" (’Romanssi’) mukaan teos sisältää romanttisen tarinan Birger-jaarlin ajoilta. Siinä voi havaita vaikutteita Esaias Tegnérin runoudesta. Vaikka kirja ilmestyi nimettömänä ja kirjoittajaan viitattiin esipuheessa lyhenteellä "förf.", kirjailijan henkilöllisyys tuskin pysyi salassa. Kirjan rahalliset tuotot käytettiin Hämeenlinnan palossa kotinsa menettäneiden hyväksi.


title: Gustafva Sofia Hjärne

text: Runoteoksen ilmestyessä Hjärnen perhe oli muuttanut Helsinkiin, koska Gustaf Hjärne valittiin senaatin jäseneksi. Aviomies toimi vuosina 1833–1841 senaatin talousosaston varapuheenjohtajana, ja hän sai salaneuvoksen arvonimen.


title: Gustafva Sofia Hjärne

text: Gustafva Sofia Hjärne jatkoi Helsingissä kulttuuririentoja ja ruotsinsi 1830- ja 1840-luvulla saksalaisen Theodor Körnerin näytelmät "Så äro de alla" (’Sellaisia ne kaikki ovat’) ja "Guvernanten" (’Kotiopettajatar’, alk. "Die Gouvernante", 1813), jälkimmäisen jopa aleksandriini-mittaisena. "Så äro de alla" -näytelmän esitti Delandin teatteriryhmä Helsingissä vuonna 1851, ja se ilmestyi painettuna "Aina"-runokalenterissa 1850. Hjärnen kääntämiä mutta julkaisematta jääneitä komedioita ovat ainakin "Fången" (’Vangittu ’), "Villervallan" (’Sekasotku’) ja Ludvig Holbergin "Det arabiska pulvret" (’Arabialainen pulveri’).


title: Gustafva Sofia Hjärne

text: Omia runoja Hjärne julkaisi lehdissä ja kirjallisissa kalentereissa. Pari Saima)-lehdessä ilmestynyttä runoa on luultavasti hänen tekemiään. Hjärne oli mukana toimittamassa "Necken", "Lärkan" ja "Aina" -runokalentereita, ja "Ainassa" julkaistun runon ”Kaffekalasen” tiedetään olevan hänen käsialaansa. Runon ironiassa näkyy vaikutteita Anna Maria Lenngrenin runoudesta; Hjärne oli kääntänyt Lenngrenin runon ”Porträtterna” ranskaksi, samoin erään Zacharias Topeliuksen runoista.


title: Gustafva Sofia Hjärne

text: Hjärne sai vapaaherrattaren arvon 1842, kun hänen miehensä korotettiin vapaaherralliseen säätyyn. Aviomies ehti nauttia uudesta asemasta ennen kuolemaansa vain kolme vuotta. Gustafva Sofia Hjärne ei jäänyt kuitenkaan tyhjän päälle, sillä hän sai eläkkeen. Viimeiset elinvuotensa Hjärne eli poissa julkisuudesta, mutta hän ehti nähdä kahdeksan lastenlasta ja yhden lapsenlapsenlapsensa ennen kuin kuoli 6. maaliskuuta 1860 79 vuoden iässä. Papperslyktan-lehden muistokirjoituksessa 12. maaliskuuta Hjärneä muistettiin myös kirjailijana:


title: Gustafva Sofia Hjärne

text: Kuolemansa jälkeen Gustafva Sofia Hjärneä on muistettu pääasiassa Viaporin tapahtumien vuoksi. Maila Talvio on kuvannut häntä romaanissaan "Linnoituksen iloiset rouvat". Kirjailijana Hjärne on jäänyt kuitenkin paljolti unohduksiin, joskin naiskirjailijoita käsittelevä "Sain roolin johon en mahdu" on nostanut hänet suomalaisten naiskirjailijoiden uranuurtajien joukkoon.


title: Gustafva Sofia Hjärne

text: Hjärnen ainoaksi kirjaksi jäänyt "Tavastehus slott" kertoo Hämeen linnaan ja sen lähiseuduille sijoittuvan onnettoman rakkaustarinan. Siinä ristiretkelle Suomeen saapuneen Birger Jaarlin sisar Hildegard rakastuu suomalaiseen pakanalliseen heimopäällikköön nimeltä Ruho tämän pelastettua hänet. Rakastavaisia erottaa kuitenkin uskonto: Ruho johtaa suomalaisia puolustustaistelussa vieraita ristiretkeläisiä vastaan.


title: Gustafva Sofia Hjärne

text: Hildegardia tavoittelee myös toinen kosija, linnaa Birgerin poissa ollessa hallussaan pitävä Måns Ferla. Rakkautensa vuoksi Hildegard kuitenkin torjuu hänet. Kun kristinuskoon kääntynyt Ruho lähettää sanansaattajan kosimaan Hildegardin vaimokseen, Måns Ferla sulkee mustasukkaisena Hildegardin vankilaan pakottaakseen tämän naimisiin kanssaan.


title: Gustafva Sofia Hjärne

text: Ruho rientää miehineen pelastamaan rakastettuaan. Vaikka he lyövät helposti Måns Ferlan, Ruho saa taistelussa kuolettavan haavan. Hän ehtii rakastettunsa luokse mutta liian myöhään: Hildegard on vankeudessaan vapautunut maallisesta tomumajastaan. Kuolemassa rakastetut kuitenkin tavoittavat toisensa, ja heidät haudataan yhteiseen hautaan Hämeen linnan muurin viereen.


title: Gustafva Sofia Hjärne

text: Teoksensa esipuheessa kirjailija aikansa tapojen mukaisesti vähättelee itseään sanomalla, että ”tietää tunnossaan todellakin ettei hän omaa mitään varsinaisia taipumuksia runoustaiteeseen” ja että ”vain lämmin tunne Pohjoisia muinaismuistelmia kohtaan on herättänyt ensimmäiset ajatukset tätä romanssia kohtaan”. Esipuheessa toivotaan, että ”onnellisemmat Runoilijamme” jatkaisivat hänen yritelmänsä nostamista aiheista runoilua.


title: Gustafva Sofia Hjärne

text: Vähättelystä huolimatta "Tavastehus slott" oli nykytutkimuksen silmin merkittävä julkaisu aikana, jolloin kansallisrunoilijaksi noussut J. L. Runeberg julkaisi vasta ensimmäisiä kokoelmiaan ja suomalainen kaunokirjallisuutta oli vielä hyvin vähän, saati sitten naisten kirjoittamaa. Feministinen kirjallisuudentutkimus on korostanut runoteoksen päähenkilön voimakkuutta ja itsetietoisuutta, kun tämä torjuu kuoleman uhallakin epämieluisan kosijan.


title: Agesipolis I

text: Agesipolis I oli Spartan kuningas 394 eaa. – 380 eaa. Hän oli vasta lapsi kun hänen isänsä Pausanias kuoli. Spartalaiset olivat tuominneet Pausaniaan kuolemaan, mutta tämä pakeni Tegeaan. Agesipoliksen ollessa kuningas hänen hallitsijakumppaninsa oli Agesilaos. Agesipolis kuoli vuonna 380 eaa. ja häntä seurasi hänen veljensä Kleombrotos I.


title: Käärme (albumi)

text: Käärme on Dannyn vuonna 1972 julkaistu albumi. Albumin julkaisi Scandia-Musiikki Oy. Dannyn kesäshow vuonna 1972 oli nimeltään "Käärme (Snake, rattle and roll)".


title: Käärme (albumi)

text: Kaikki kappaleet sovittanut Veikko Samuli, ellei toisin mainittu.


title: Torsti

text: Torsti on suomalainen miehen etunimi ja myös sukunimi.


title: Torsti

text: Torsti on suomalainen muunnos skandinaavisesta nimestä "Torsten", joka koostuu sanoista "Tor-jumala" sekä "sten" 'kivi'.


title: Torsti

text: Suomen almanakassa nimi on ollut vuodesta 1908 lähtien. Nimipäivä on 27. helmikuuta (ennen vuotta 2000 kuitenkin karkausvuosina 28. helmikuuta).


title: Torsti

text: Vuoden 2015 loppuun mennessä Väestörekisterikeskuksen mukaan Torsti-nimen on saanut 1 578 miestä ja alle viisi naista. Saman lähteen mukaan Torsti on sukunimenä 135 suomalaisella.


title: Torsti

text: Etunimenä:


title: Torsti

text: Sukunimenä:


title: Prince Johnson

text: Prince Yormie (tai Yeomi) Johnson (s. 6. heinäkuuta 1952) on liberialainen poliitikko ja entinen sotaherra. Hänet valittiin toimimaan senaattorina Liberian kongressissa vuoden 2005 historiallisissa vaaleissa.


title: Prince Johnson

text: Johnson on entinen sotaherra ja Gio-heimon johtaja. Prince ei ole arvonimi vaan Liberiassa tavanomainen miesten etunimi.


title: Prince Johnson

text: Johnson oli ehdokkaana 11. lokakuuta 2005 pidetyissä vaaleissa ja voitti paikan senaatissa edustaen Nimban piirikuntaa, vaikka hänellä on tilillään useita ihmisoikeusrikoksia Liberian sisällissodan ajoilta.


title: Prince Johnson

text: Johnson pyrki myös maan presidentiksi vuoden 2011 vaaleissa, mutta jäi ensimmäiselle kierroksella kolmanneksi ja siirtyi tukemaan istuvaa presidenttiä Ellen Johnson Sirleafiä.


title: Oili

text: Oili on suomalainen naisen etunimi. Se on muunnos venäläisperäisestä nimestä Olga, joka puolestaan on muunnos pohjoismaisesta nimestä Helga ('pyhä'). Nimen suurin suosio oli 1930-1950-luvuilla ja Suomen almanakassa Oili on ollut vuodesta 1929 lähtien. Vuoden 2015 loppuun mennessä Väestörekisterikeskuksen mukaan Oili-nimen on saanut 4 599 naista ja alle 5 miestä.


title: Sugar Ray Robinson

text: Sugar Ray Robinson, oikealta nimeltään Walker Smith Jr., (3. toukokuuta 1921 – 12. huhtikuuta 1989) oli yhdysvaltalainen nyrkkeilijä, jota pidetään yhtenä kaikkien aikojen parhaista nyrkkeilijöistä painoluokasta riippumatta. Hänet on nimetty useissa eri listauksissa kautta aikojen parhaaksi nyrkkeilijäksi. Vuonna 2007 ESPN asetti hänet 1900-luvun parhaista pohjoisamerikkalaisista urheilijoista kootulla listallaan sijalle 14. Nyrkkeilijöistä ainoastaan Muhammad Ali (3) ja Joe Louis (11) sijoittuivat häntä paremmin.


title: Sugar Ray Robinson

text: Ammattilaisuransa aikana Ray Robinson voitti kerran välisarjan ja viidesti keskisarjan maailmanmestaruuden. Hänen 202 ottelua käsittänyt uransa kesti yli kaksikymmentä vuotta, jonka aikana hän otteli myös neljässä eri painoluokassa. Kutsumanimensä "Sugar Ray" hän sai, kun hänen tyyliään kuvailtiin lehdissä sanoin ”makea kuin sokeri”.


title: Sugar Ray Robinson

text: Walker Smith Jr. syntyi Aileyssä, Georgiassa ja vietti nuoruutensa Detroitissa ja Harlemissa. Detroitissa Smithin perheen koti sijaitsi aivan Barrowien, eli raskaansarjan maailmanmestari Joe Louisin, perheen talon vieressä, mikä osaltaan vaikutti nuoren Walker Smithin innostukseen nyrkkeilyä kohtaan. Kun Smithin vanhemmat erosivat, hän muutti äitinsä kanssa New Yorkiin, jossa hän alkoi harrastaa nyrkkeilyä George Gainsford -nimisen valmentajan kellariinsa perustaman nyrkkeilykerhon kautta. Kerran eräisiin nyrkkeilykilpailuihin piti täyttää kärpässarjalaisen paikka ja tuolloin liian nuori Walker tarjoutui lähtemään. Gainsford ilmoitti hänet kilpailuihin uransa lopettaneen Ray Robinson -nimisen amatöörinyrkkeilijän nyrkkeilylisenssillä ja nimi jäi.


title: Sugar Ray Robinson

text: Amatööriurallaan Sugar Ray Robinson voitti kaikki 85 otteluaan tyrmäten heistä 69. Vuosina 1939–1940 hän voitti sekä paikallisen että valtakunnallisen Golden Gloves -mestaruuden. Amatöörinä hänen painoluokkiaan olivat höyhen- että kevytsarja.


title: Sugar Ray Robinson

text: Sugar Ray Robinson aloitti ammattilaisuransa vuonna 1940 voittamalla Madison Square Gardenissa New Yorkissa käydyssä ottelussa Joe Echevarrianin tyrmäyksellä toisessa erässä. Robinson voitti uransa 40 ensimmäistä kamppailua ennen tappiotaan Jake LaMottalle pisteillä 5. helmikuuta 1943 Detroitissa. Ottelun jälkeen LaMotta ja Robinson kohtasivat vielä viisi kertaa, joista jokainen päättyi Robinsonin voittoon. Tappion jälkeen Robinson pääsi nopeasti takaisin voittojen tielle ja voitti seuraavat yhdeksänkymmentä otteluaan. Vuonna 1942 hän voitti entisen maailmanmestarin Fritzie Zivicin ja tulevan maailmanmestarin Marty Servon kaikin tuomariäänin. 76:nnessa ammattilaisottelussaan avoimesta välisarjan maailmanmestaruudesta 26. joulukuuta 1946 New Yorkin Madison Square Gardenissa Robinson kohtasi Tommy Bellin ja voitti kamppailun kaikin tuomariäänin. Hän puolusti mestaruuttaan viisi kertaa Jimmy Doylea, Chuck Tayloria, Bernard Docusenia, Kid Gavilania ja Charlie Fusaria vastaan ennen kuin luopui siitä voittamattomana.


title: Sugar Ray Robinson

text: Jimmy Doylen tapaus tuli surulisenkuuluisaksi siksi, että Doyle kuoli saamiinsa vammoihin samaisena iltana, kun Sugar Ray oli tyrmännyt hänet titteliä puolustaessaan. Tapauksen tekee karmivammaksi myös se, että Robinson oli nähnyt unta etukäteen ottelustaan, että Doyle kuolisi tämä johdosta. Hän halusi peruuttaa ottelun, mutta hänet ylipuhuttiin ja hänen paha enneunensa kävi toteen.


title: Sugar Ray Robinson

text: 14. helmikuuta 1951 Robinson haastoi Jake LaMottan, jonka oli kohdannut urallaan jo viidesti aikaisemmin, keskisarjan maailmanmestaruusottelussa ja voitti kamppailun teknisellä tyrmäyksellä 13. erässä. Robinsonin ensimmäinen haastaja oli britti Randy Turpin. 10. heinäkuuta Lontoossa käydyssä kamppailussa Turpin vei voiton pisteillä. Robinson kohtasi Turpinin heti seuraavassa ottelussaan saman vuoden syyskuun 12. päivänä ja otti tittelin takaisin itselleen teknisellä tyrmäyksellä 10. erässä. Keskisarjan mestaruuttaan Robinson puolusti voitokkaasti Carl "Bobo" Olsonia ja Rocky Grazianoa vastaan. Hän otteli raskaan keskisarjan mestaruudesta 25. kesäkuuta 1952 Yankee Stadiumilla Bronxissa Joey Maximia vastaan mutta hävisi 14. erän teknisellä tyrmäyksellä. Robinson johti ottelua tuomaripisteissä vielä 13. erän jälkeen mutta ei helteen uuvuttamana enää noussut tuolistaan 14. erään. Joulukuussa Robinson ilmoitti luopuvansa keskisarjan maailmanmestaruudesta ja lopettavansa uransa. Hän kuitenkin palasi nyrkkeilykehiin vuonna 1955. Hän kohtasi joulukuussa hallitsevan keskisarjan maailmanmestarin Carl "Bobo" Olsonin titteliottelussa ja vei voiton tyrmäyksellä toisessa erässä. 18. toukokuuta 1956 hän puolusti mestaruuttaan Olsonia vastaan tyrmäämällä tämän neljännessä erässä. 2. tammikuuta 1957 hän kuitenkin hävisi mestaruuden Gene Fullmerille. Hän kohtasi Fullmerin uudelleen mestaruusottelussa samana vuonna 1. toukokuuta ja voitti tyrmäyksellä viidennessä erässä. Ensimmäisen kerran Robinson puolusti mestaruuttaan Carmen Basilioa vastaan 23. syyskuuta, mutta hävisi pistein 9–6, 5–9 ja 6–8. 25. maaliskuuta 1958 hän kohtasi Basilion uudelleen ja tällä kertaa itse voitti pisteillä ottaen itselleen viidennen kerran keskisarjan maailmanmestaruuden. 22. tammikuuta hän hävisi mestaruuden Paul Penderille ja hävisi haastajana Penderille uudelleen saman vuoden kesällä, molemmilla kerroilla tuomariäänin 2–1. Myöhemmin urallaan hän voitti vielä Gene Fullmerilta NBA:n mestaruuden.


title: Sugar Ray Robinson

text: Kaikkiaan Robinson otteli ammattilaisena 200 kilpailuottelua, joista voitti 175 (tyrmäyksellä 109), hävisi 19 ja kuusi päättyi ratkaisemattomaan. Uransa hän lopetti 44-vuotiaana vuonna 1965. Robinsonin uran tappioista 16 ajoittui vuoden 1955 jälkeiseen aikaan, viisi viimeisimpiin 15:n otteluun.


title: Sugar Ray Robinson

text: Robinsonilla oli sokeritauti ja hän joutui käyttämään insuliinia. Eräässä vaiheessa uraansa hän kärsi huumeriippuvuudesta. Vanhemmalla iällä hän sairastui Alzheimerin tautiin. Hän kuoli 67 vuoden iässä.


title: Amos Sawyer

text: Amos Claudius Sawyer (s. 1945) oli Kansallisen Yhtenäisyyden Väliaikaishallituksen presidentti Liberiassa 22. marraskuuta 1990 – 7. maaliskuuta 1994. Hän oli kansanpuolue LPP:n jäsen.


title: Amos Sawyer

text: Presidentti Samuel Doen sieppauksen (ja mahdollisen murhan) jälkeen, 9. syyskuuta – 22. marraskuuta 1990, sekä kapinallisjohtaja Prince Johnson että Charles Taylor vaativat itselleen presidentin paikan. Elokuussa Guineassa pidetyn hätäkokouksessa Sawyer valittiin väliaikaishallinnon presidentiksi ja piispa Roland Diggs varapresidentiksi. Valinnan suoritti 35 liberialaista, jotka edustivat seitsemää poliittista puoluetta ja yhtätoista muuta ryhmää. Yksivuotinen määräaika pidennettiin sisällissodan jälkeen. Vuonna 1994 Sawyer joutui luopumaan presidentin paikasta osana rauhanneuvotteluja. Tämän jälkeen Liberian virallinen johtaja ei enää ollut presidentti, vaan kansankokouksen valtionneuvoston presidentti.


title: Amos Sawyer

text: Sawyer on koulutukseltaan filosofian tohtori yhdysvaltalaisesta Northwestern Universitystä. Hänen pääaineensa oli politiikan tutkimus.


title: Amos Sawyer

text: Presidenttikautensa jälkeen Sawyer muutti tutkijaksi Indianan yliopistoon Yhdysvaltoihin.


title: Akseli Isohiisi

text: Axel Rafael (Akseli) Isohiisi (alun perin Örnmark, 26. elokuuta 1886 Perniö – 22. huhtikuuta 1918 Iitti) oli veljensä Eelo Isohiiden (1883–1918) kanssa tunnetuimpia ja merkittävimpiä Suomen tolstoilaisia.


title: Akseli Isohiisi

text: Akseli Isohiisi oli varakkaan tenholalaisen tilanomistajan poika. Hän pääsi ylioppilaaksi 1907 Helsingin Reaalilyseosta ja opiskeli Ateneumissa ja Helsingin yliopistossa. Luvut eivät kuitenkaan maittaneet hänelle kovin pitkään, vaan Isohiisi etsi konkreettisempaa ja maanläheisempää elintapaa. Isohiisi tutustui suomennettuihin Tolstoin teoksiin ja löysi niistä ihanteensa: ”tehdä hyvää”.


title: Akseli Isohiisi

text: Isohiisi muutti 1908 aluksi veljensä Kalle Örnmarkin omistamaan Massin kartanoon Etelä-Iittiin, jossa teki maa- ja käsitöitä. Hänen veljensä Eelo Isohiisi, joka oli käynyt Harjun maamieskoulun, muutti Massiin vuonna 1909. Akseli ja Eelo rakensivat kartanon länsipuolella sijainneeseen metsään kaksi taloa, "Armolan" ja "Eelolan". Armolaan muutti Venny Soldan-Brofeldtin veli, taiteilija August L. Soldan perheineen, ja Eelolassa asuivat Isohiiden veljekset itse.


title: Akseli Isohiisi

text: Veljekset elivät omavaraistaloudessa ja pyrkivät henkiseen kehitykseen erityisesti seuraamalla vuorisaarnan oppeja. Akseli käytti paljon aikaa naapurien ja ventovieraidenkin auttamiseen, tehden talkootöitä ja valmistaen käsityöesineitä niitä tarvitseville. Kertoman mukaan veljesten talon "Eelolan" ovet olivat aina auki vieraille ja veljesten rahat avoimesti esillä kaikkien käytettäviksi. Yksityisomaisuus ja esivalta olivat Isohiisille vieraita ja lähimmäisenrakkaus kaikki kaikessa. Isohiisi ei perustanut perhettä, jotta saattoi keskittyä kokonaan omavaraisuuteen ja lähimmäisten auttamiseen. Eelola muodostuikin eräänlaiseksi kristilliseksi ja tolstoilaiseksi keskukseksi. Eelolassa kävi paljon vieraita ja sen lähelle asettui asumaan jonkin verran muita samanhenkisiä ihmisiä.


title: Akseli Isohiisi

text: Akseli Isohiiden tunteneet luonnehtivat häntä ainutlaatuiseksi ihmiseksi, jossa ihmisen hyvyyden mahdollisuudet olivat toteutuneet poikkeuksellisella tavalla. Arvid Järnefelt kuvasi tapaamisiaan Isohiiden kanssa elähdyttäviksi ja kirjoitti: "Näimme edessämme rakastetun tien, jota olimme pitäneet olemattomana, epätodellisena. Näimme utuisen ihanteemme maahan tuoduksi." Järnefeltin kanssa Isohiisi osallistui myös Tolstoin teosten suomentamiseen ja kustantamiseen.


title: Akseli Isohiisi

text: Sisällissodan aikana Isohiisi vetosi osapuoliin väkivallasta luopumiseksi. Koska Akseli ja Eelo eivät ehdottomina pasifisteina suostuneet punaisten sotaväen pakko-ottoon, kotkalaiset punaiset joukot teloittivat heidät 22. huhtikuuta 1918. Ampujilleen jo etukäteen anteeksi antaneet veljekset haettiin asunnostaan ja heidät ammuttiin metsänlaitaan Haapa-Kimolan ja Kausalan välisen tien varrella (). Heidät on haudattu Iitin Sääskjärvelle Eelolan talon takana sijaitsevaan metsikköön.


title: AMX-30

text: AMX-30 on ranskalainen taistelupanssarivaunu joka oli Ranskan armeijan käytössä 1966–2011. Vaunua rakennettiin yli 3500 kappaletta ja arviolta puolet tuotetuista panssarivaunuista oli vientiin tarkoitettuja.


title: AMX-30

text: Ranska oli toisen maailmansodan aikana menettänyt kykynsä panssarivaunujen valmistukseen ja Ranskan vapauttamisen aikaan kesällä 1944 valtiojohto halusi pikaisesti kotimaisen vaunun.


title: AMX-30

text:
Jo 1946 alkoi sodan aikana salaa kehitellyn ARL 44:n valmistus. Vaunu oli kuitenkin pahasti vanhentunut jo valmistuksen alkaessa, etenkin liikkuvuudeltaan, koska kehitystyö oli jäänyt sodan aikana jälkeen.
Seuraava projekti oli jo kesällä 1945 aloitettu AMX-50, jonka oli tarkoitus yhdistää Pantherin panssarointi, Tiger II:n aseistus ja T-34:n liikkuvuus ja olla parempi kuin M26 Pershing tai IS-3. Amerikkalaiset eivät kuitenkaan halunneet rahoittaa projektia. Länsi-Saksa ei halunnut osallistua siihen, vaan näytti luottavan Guderianin visioon kevyistä ja liikkuvista panssariyksiköistä.
AMX-50-projekti hylättiin 1950-luvun alussa. Myös toisen maailmansodan aikana singoissa käyttöön otettujen ontelokranaattien nopea kehitys jätti vaunun vanhentuneeksi. 1950-luvun lopulla uudet onteloammukset läpäisivät jo 400 mm tasakoosteista panssariterästä.


title: AMX-30

text:
Ranska käytti panssarivaunuinaan aluksi sotasaaliksi saatuja Panthereita, M4 Shermania ja amerikkalaisten vuonna 1953 sotilasapuna Neuvostoliittoa vastaan toimittamia M47 Patton -vaunuja.
Ranska kehitti myös kevyen AMX-13-vaunun, jota se toivoi saavansa myydyksi Saksalle kun sen annettiin varustautua.


title: AMX-30

text:
Vuonna 1956 muodostettiin WEU:ssa FINABEL-ryhmä (Ranska, Italia, Alankomaat, Saksa, Belgia, Luxemburg), joka määritti spesifikaatiot uudelle keskiraskaalle "Europa-Panzer"-panssarivaunulle, jolla korvattaisiin yhdysvaltalaiset ja brittiläiset mallit.
Projekti kariutui kun Charles de Gaulle nousi Ranskan johtoon 1958. Hän päätti varustaa Ranskan ydinaseella, mutta kieltäytyi jakamasta sitä Saksalle tai Italialle. Tällöin Saksa vetäytyi yhteistyöstä ja päätti kehittää oman vaunun.


title: AMX-30

text:
Ranskalaisen vaunun prototyypin FINABEL 3A5 -määritelmien mukaan kehitti Atelier de Construction d´Issy-les-Moulineaux kenraali Joseph Molinién ja AMX:n pääsuunnittelija Heisslerin johdolla. Ensimmäinen prototyyppi valmistui syyskuussa 1960.
Saksassa puolestaan vaunua kehittivät Tiimi A, johon kuuluivat Porsche, Maschinenbau Kiel, Luther & Jordan ja Jung-Jungenthal ja Tiimi B johon kuuluivat Ruhrstahl, Rheinstahl-HANOMAG ja Henschel.


title: AMX-30

text: Saksalaisia Tiimi A:n ja ranskalaisia prototyyppejä vertailtiin vielä elo–lokakuussa 1963. Saksalainen Leopard osoittautui paremmaksi liikkuvuudeltaan ja kiihtyvyydeltään. Saksalaiset kieltäytyivät ostamasta yhteistyössä kehitettyä 105 millimetrin tykkiä, sillä olivat tilanneet jo 1500 kappaletta brittiläistä Royal Ordnance L7 -tykkiä.


title: AMX-30

text:
AMX-30-prototyypit painoivat vain 32,5 tonnia ja olivat leveydeltään 3,1 metriä ja korkeudeltaan 2,28 metriä. Vaunu oli siis varsin kevyt ja pienikokoinen. Prototyypeissä oli puolipallon muotoinen torni, joka oli selvästi saanut vaikutteita T-55:stä. Prototyypeissä oli 720 hevosvoiman bensiinimoottori, tämä vaihtui pian Hispano-Suizan monipolttoainedieselmoottoriksi.
Panssarointi oli kevyt jopa toisen maailmansodan aikaisiin vaunuihin verrattuna. Vahvin panssarointi oli 50 mm tornissa, joka oli riittävä pysäyttämään 20 mm konetykin ammuksen. Ei uskottu että mihinkään vaunuun voisi asentaa tarpeeksi panssarointia onteloammuksia vastaan. Tämän vuoksi selviytyminen riippui täysin vaunun liikkuvuudesta.


title: AMX-30

text:
Tykiksi tuli 56 kaliiperia pitkä rihlattu 105 mm CN-105 Modèle F1.
Tykin erikoisuus on sen onteloammus. Ontelokranaatin läpäisy kärsii sen joutuessa pyörimisliikkeeseen rihlatussa tykissä. Tämä vuoksi Obus G -kranaatti koostuu pyörivästä ulkokuoresta ja kuulalaakereilla erotetusta kranaatista, jossa itse ontelokranaatti ei pyöri. Pyörimisliikkeellä vakautettu kranaatti on tarkempi kuin varhainen pyrstösiivekkeillä vakautettu kranaatti. Ammuksen läpäisy oli 400 mm panssariterästä ja tehokas ampumaetäisyys 3000 metriä.


title: AMX-30

text:
Varsinainen käyttöön otettu vaunun malli tunnetaan nimellä AMX-30B erotuksena prototyypeistä.
Vaunun päivittämistä alettiin tutkia 1970-luvulla. Vaunuun asennettiin laseretäisyysmittari ja uusi lämpötähtäin. Päivitetyt vaunut saivat mallinimen AMX-30B2.
Moottori on vaihtunut 680-hevosvoimaiseen HS-110.2-malliin ja ongelmallinen vaihteisto korvattu uudella puoliautomaattisella.


title: AMX-30

text: Tykin tehoa parannettiin uudella irtoavilla ohjausosilla varustetulla volframiytimisellä alikaliiperiammuksella 105 OFL F1, joka tuli käyttöön 1981. 1990-luvulla tämän korvasi uudempi 105 OFL G2. Nexter valmisti tykille myös volframin sijaan köyhdytettyä uraania käyttävää OFL 105 F2 -ammusta 1995–1998.


title: AMX-30

text: 1990-luvulla vaunulle kehitettiin myös reaktiivinen panssarointi, jolla kuitenkin varustettiin vain nopean toiminnan joukkojen 1. ja 2. rykmentin vaunut.


title: AMX-30

text:
Vaunualustaa muunneltiin lisäksi muihinkin käyttötarkoituksiin, kuten Pluton-tyyppisten taktisten ydinohjusten alustoiksi, pioneeritehtäviin sekä silta- ja evakuointivaunuiksi. Nykyään Ranskan armeija on korvaamassa näitä vaunuja GIATin Leclerc-taistelupanssarivaunuilla.
Miehistö on nelijäseninen.


title: AMX-30

text:
Miehistö
Aseistus
Mitat
Taistelumassa
Nopeus
Toimintamatka
Panssarointi
Voimanlähde


title: Metsälö

text: Metsälö on taloudellinen ja hallinnollinen käsite, jota käytetään saman omistajan hallussa olevien metsien tai muiden metsätalousmaiden muodostamista kokonaisuuksista, erityisesti maatilojen ja muiden yksityisten omistamien metsien yhteydessä. Sillä ei ole vaikutusta, harjoittaako omistaja metsätaloutta päätoimisesti vai sivutoimenaan. Valtion, yhtiöiden ja muiden suuromistajien metsistä käytetään yleensä nimitystä metsäomaisuus.


title: Metsälö

text: Metsälö voi koostua yhdestä tai useammasta kiinteistörekisteriin merkitystä tilasta. Tilastoissa metsälöiden vähimmäispinta-ala on yleensä kaksi hehtaaria ja metsien pitää sijaita yhden kunnan alueella. Metsälöä vastaava käsite maataloudessa on viljelmä, joka tarkoittaa saman omistajan pelloista ja muusta maatalousmaasta muodostuvaa kokonaisuutta.


title: Metsälö

text: Vuoden 2003 alussa Suomessa oli 445 300 yli kahden hehtaarin suuruista yksityismetsälöä. Suomen metsämaa- ja kitumaa-alasta omistivat


title: Arjun

text:
Arjun on intialainen taistelupanssarivaunu, joka perustuu Vickers Defence Systems Mk1 -taistelupanssarivaunun pohjalle. Arjun kehitettiin vastaamaan Intian omaa panssarivaunutuotantoa, koska Intiassa katsottiin tarpeelliseksi tuottaa itse tarvittavat panssarivaunut.
Arjunin kehityksestä vastasi Combat Vehicle Research sekä Development Establishment ja muutamia pienempiä intialaisia yrityksiä. Ensimmäinen prototyyppi valmistui vuonna 1984 ja loput 12 prototyyppiä sekä 32 esituotannon vaunua valmisti Avadin Heavy Vehicles Factory.


title: Arjun

text: Arjun-panssarivaunu kohtasi kehitystyössään kosolti ongelmia. Eräs näistä oli sopivan Intiassa valmistetun voimanlähteen puute. Koneistoksi valittiin alun alkaen saksalainen MTU. Ensimmäinen tuotantosarjan vaunu valmistui vuonna 1994. Sittemmin kehitettiin Arjun Mk.2.


title: Ariete (panssarivaunu)

text: C1 Ariete on vuodesta 1995 lähtien palvelukäytössä ollut Italian armeijan taistelupanssarivaunu, jonka suunnittelusta ja valmistuksesta ovat vastuussa italialaiset yhtiöt Oto Melara ja IVECO.


title: Ariete (panssarivaunu)

text: Vuonna 1982 Italian armeija lähetti Oto Melaralle ja IVECO:lle pyynnön suunnitella uusi ja nykyaikainen taistelupanssarivaunu, jonka olisi tarkoitus korvata mavoimien vanhentuneet saksalaisvalmisteiset Leopard 1 - ja yhdysvaltalaisvalmisteiset M60 Patton -panssarivaunut. Italian maavoimien panssarisodankäynnin asiantuntijoista muodostunut komitea hyväksyi uuden panssarivaunun pohjapiirrokset vuonna 1984, ja Arieten ensimmäinen prototyyppi valmistui vuonna 1986. Italian maavoimat aloitti prototyyppien kokeilut vielä samana vuonna, ja ensimmäiset tilatut vaunut toimitettiin vuonna 1995. Viimeinen tilattu panssarivaunu toimitettiin seitsemän vuotta myöhemmin vuonna 2002, ja nykyisin Italian maavoimilla on Ariete-vaunuja yhteensä 200 kappaletta. Ariete kuuluu 1990-luvulla valmistettujen italialaisten panssariajoneuvojen sarjaan, johon kuuluvat myös Centauro-panssarintorjuntavaunu, Dardo-rynnäkköpanssarivaunu ja Puma-panssariauto.


title: Ariete (panssarivaunu)

text: Arieten ensisijainen ase on rihlaamaton 120-millinen Otobreda-mallin sileäputkinen panssarivaunukanuuna. Vaunu on aseistettu myös kahdella 7,62 millin raskaalla konekiväärillä. Ensimmäinen konekivääri sijaitsee panssarivaunukanuunan vieressä ja on tarkoitettu jalkaväen torjuntaan; toinen on sijoitettu tykkitornin huipulle ja suunniteltu ilmatorjuntaan. Arietessa on neljä elektronisesti toimivaa savukranaattilaukaisinta, joilla voidaan laukaista tavanomaisten savukranaattien ohella myös silppukranaatteja. Vaunun asejärjestelmiin kuuluvat myös laseretäisyysmittari, lämpökameratähtäin, valonvahvistinlaitteisto, digitaalisesti toimiva ammunnanhallintatietokone ja TURMS FCS -mallin tulenjohtojärjestelmä. Ammunnanhallintatietokoneeseen on asennettu antureita, jotka havaitsevat muutokset kohteen liikesuunnassa ja sääolosuhteiden vaihtelussa, minkä jälkeen tietokone ilmoittaa vaunun komentajalle tekemänsä laskelmat panssarivaunukanuunan osumatarkkuudesta ja kohteen etäisyydestä.


title: Ariete (panssarivaunu)

text: Ariete on päällystetty komposiittipanssarilla, joka samankaltainen kuin brittiläisessä Challenger 2 - ja yhdysvaltalaisessa M1 Abrams -panssarivaunuissa. Panssaroinnin tarkka rakenne on pidetty salaisuutena, mutta todennäköisesti panssarointi on valmistettu teräksestä ja erilaisista komposiittimateriaaleista, jotka on suunniteltu vaimentamaan vaunuun kohdistuneiden panssarintorjunta-aseiden osumien vaikutusta. Vaunun etuosa ja sivupuolet voidaan myös päällystää lisäpanssaroinnilla. Arieten sisätilat on ilmatiivistetty miehistönjäsenten suojaamiseksi ABC-sodankäynniltä, ja vaunun ilmanvaihdossa on suodattimet biologisten ja kemiallisten aseiden varalta. Jotta miehistönjäsenet voisivat nähdä vaunun sisäpuolelta ulkomaailmaan, Arieten tykkitornissa on kymmenen 360 asteen kulmassa pyörivää periskooppia, joista kahdeksan on vaunun komentajan ja kaksi lataajan käytössä.


title: Ariete (panssarivaunu)

text: Arieten voimanlähde on 12-sylinterinen Fiat V-12 MTCA -mallin dieselmoottori, joka on 1 247 hevosvoiman tehoinen ja tekee vaunun huippunopeudesta 65 kilometriä tunnissa. Vaunussa on saksalaisvalmisteinen ZL LSG3000 -mallin automaattivaihteisto, jossa neljä vaihdetta eteenpäin ja kaksi vaihdetta taaksepäin. Arietessa on myös saksalaisen Diehl Groupin valmistamat telaketjut. 2000-luvulla Italian maavoimat on vaihtanut vaunujen moottoreita MTCA-moottorin uudempaan malliin, jossa on uudistettu pakokaasuahdin ja 30 litran verran lisätilaa polttoaineelle. Moottorijärjestelmä kuuluu Arieten etuihin, sillä vaunu on perinteiseksi taistelupanssarivaunuksi kevytpainoinen, vaikka Ariete on raskaasti aseistettu ja panssaroitu. Toisaalta moottori on myös lievästi heikkotehoinen, muihin nykyajan taistelupanssarivaunuihin verrattuna; vertailun vuoksi esimerkiksi saksalaisen Leopard 2 -vaunun moottorin koneteho on 1 500 hevosvoimaa.


title: Sugababes

text: Sugababes on brittiläinen Lontoossa vuonna 1998 perustettu poptrio. Sugababes on julkaissut viisitoista maailmanlaajuiselle top20-listalle päässyttä singleä ja kolme albumia, jotka ovat sijoittuneet Britanniassa top5-listalle.


title: Sugababes

text:
Sugababes on myynyt maailmanlaajuisesti yli 8 miljoonaa albumia.
Keisha Buchanan (s. 1984) ja Mutya Buena (s. 1985) olivat lontoolaisia lapsuudenystäviä, ja he tapasivat Siobhan Donaghyn (s. 1983) juhlissa ollessaan 13- ja 14-vuotiaita. Buchananin perhe on kotoisin Jamaikalta ja Buenan äiti on irlantilainen ja isä kotoisin Filippiineiltä. Vuonna 1998 Keisha, Mutya ja Siobhan perustivat Sugababesin, ja levy-yhtiö London Records tarjosi heille levytyssopimusta jo heidän ollessaan 14-vuotiaita. Heitä alkoi ohjata All Saints -yhtyeen kanssa aiemmin työskennellyt Cameron McVey.


title: Sugababes

text: Sugababesin debyyttisingle "Overload" nousi kymmenen myydyimmän singlen listalle Britanniassa ja sai Brit Award -ehdokkuuden. Myöhemmin yhtye julkaisi esikoislevynsä "One Touch", jolta julkaistiin kolme top40-listalle sijoittunutta singleä; "New Year", "Run For Cover" ja "Soul Sound". Singlejen menestyksestä huolimatta "One Touchin" myynti ei täyttänyt odotuksia, ja vuonna 2001 Siobhan Donaghy jätti yhtyeen kesken Japanin promokiertueen. Donaghy kertoi myöhemmin haaveilevansa urasta muodin parissa. Myöhemmin hän levytti sooloalbumin, "Revolution In Me", jonka myynti tuotti pettymyksen.


title: Sugababes

text: Donaghyn eron jälkeen Liverpoolista kotoisin oleva Heidi Range (s. 1983) liittyi yhtyeeseen ja uudistunut Sugababes teki levytyssopimuksen Island Recordsin kanssa. Heidi joutui kuitenkin Keishan ja Mutyan syrjimäksi, ja hänellä oli aluksi hankalaa yhtyeessä. Uuden albumin ensimmäinen singlejulkaisu "Freak Like Me" tuotettiin Richard X:n kanssa. Kappaleen musiikkivideo ohjasi yhtyeen tyyliä seksikkäämmäksi, ja "Freak Like Me" nousi Isossa-Britanniassa singlelistan ykköseksi ja menestyi hyvin ympäri Eurooppaa. Toisen singlen, "Round Round", tuotti Kentin ja Britney Spearsin kanssa työskennellyt tuotantoryhmä Xenomania. Myös "Round Round" menestyi hyvin. Sugababesin toinen albumi "Angels With Dirty Faces" menestyi sekin hyvin Euroopassa ja Isossa-Britanniassa. Kolmas albumin single "Stronger", joka oli tarkoitettu Tehotytöt-animaatiosarjan teemaksi, nousi Isossa-Britanniassa top10-listalle. Neljännellä singlellä "Shape" on käytetty sampleä Stingin kappaleesta "Shape of My Heart", ja kappale nousi Britanniassa singlelistan sijalle yksitoista.


title: Sugababes

text: Sugababesin kolmas albumi "Three" julkaistiin vuonna 2003 ja albumin ensimmäinen single oli "Hole in the Head", jonka tuottajana oli jälleen Xenomania. Kappaleesta tuli yhtyeen kolmas listaykkönen Isossa-Britanniassa, ja se menestyi myös Irlannissa, Alankomaissa, Norjassa, Saksassa ja Australiassa. Kappaleen paras sijoitus Yhdysvaltain Billboard Hot 100 -listalla oli 96, mutta "Hole in the Head" sijoittui listaykköseksi Billboard Dance Chart -listalla. "Rakkautta vain" -elokuvan soundtrackilta julkaistu toinen single "Too Lost in You" nousi myös top10-listoille Isossa-Britanniassa, Norjassa, Alankomaissa ja Saksassa. "In the Middle", kolmas single, ei ollut yhtä iso menestys, mutta nousi Isossa-Britanniassa silti kymmenen myydyimmän singlen joukkoon. Viimeinen "Three"-albumin single, balladi "Caught in a Moment", pääsi parhaimmillaan Ison-Britannian singlelistalla sijalle 8.


title: Sugababes

text: Vuoden 2004 Sugababes vietti tauolla ja Mutya Buena synnytti esikoistyttärensä Tahlian maaliskuussa 2005. Yhtye palasi musiikin pariin Live 8 -konserttien myötä Edinburghissa heinäkuussa 2005. Yhtyeen kanssa lyöttäytyi yhteen aiemmin Madonnan ja TLC:n kanssa työskennellyt Dallas Austin ja Sugababes alkoi työstää neljättä albumiaan.


title: Sugababes

text: Lokakuussa 2005 julkaistiin Dallas Austinin tuottama single "Push the Button", joka debytoi ykkösenä Ison-Britannian singlelistalla, heidän neljäntenä listaykkösenään Britanniassa. Kappale menestyi hyvin myös muualla Euroopassa ja Australiassa. Se oli Brit Award -ehdokkaana parhaasta brittiläisestä singlestä, mutta hävisi palkinnon Coldplayn kappaleelle "Speed of Sound". 16. lokakuuta 2005 julkaistu albumi "Taller in More Ways" nousi yhtyeen ensimmäiseksi listaykkösalbumiksi Isossa-Britanniassa. Joulukuun lopussa 2005 Mutya Buena erosi Sugababesista "henkilökohtaisten syiden" takia. Buenan seuraajaksi valittiin Amelle Berrabah (s. 1984), jonka kanssa julkaistiin single "Red Dress". Myöhemmin jälleen uudistunut yhtye lähti kiertueelle Take Thatin kanssa. Helmikuussa 2006 "Taller in More Ways" -albumi julkaistiin uudelleen versiona, jolla laulaa myös Amelle Berrabah. Albumin myynti ylitti pian sen jälkeen miljoonan myydyn kopion rajan. Viimeinen albumilta julkaistava single oli "Follow Me Home" kesäkuussa 2006. Marraskuussa 2006 julkaistiin yhtyeen ensimmäinen kokoelma "Overloaded - the Singles Collection". Albumilta julkaistiin singlenä kappale "Easy".


title: Sugababes

text: Lokakuussa 2007 julkaistiin uusi albumi "Change", joka nousi Englannin albumilistalla sijalle #1. Samaan aikaan ensimmäinen single samalta albumilta "About You Now" nousi Englannin single- ja latauslistan ykköseksi. Edellinen yhtye, joka kykeni yhtä hyvään tulokseen oli Spice Girls.


title: Sugababes

text: Vuonna 2009 Sugababesin laulaja Keisha Buchanan erosi.


title: Sugababes

text: The Sun -lehden mukaan Sugababesin ainoa alkuperäinen jäsen Keisha jätti laulutrion. Amelle ja bändin 24-vuotias Keisha ajautuivat riitoihin, joka johti 24-vuotiaan laulajan eroon.


title: Sugababes

text: Amelle oli pitkään masentunut, ja halusi selvittää välinsä Keishaan. Välienselvittely jäi kuitenkin sikseen ja nainen katosi julkisuudesta muutamaksi päiväksi. 21. syyskuuta 2009 yhtye ilmoitti kuitenkin Berrabahin palanneen takaisin Buchananin jättäessä yhtyeen jatkaakseen uraansa sooloartistina. Buchananin tilalle otettiin Britanniaa vuoden 2009 Eurovision laulukilpailussa edustanut Jade Ewen.Albumilta "One Touch":


title: Sugababes

text: Albumilta "Angels With Dirty Faces":


title: Sugababes

text: Albumilta "Three":


title: Sugababes

text: Albumilta "Taller in More Ways":


title: Sugababes

text: Albumilta "Overloaded: The Singles Collection":


title: Sugababes

text: Albumilta "Change":


title: Sugababes

text: Albumilta "Sweet7":


title: Jean-Paul Gaultier

text: Jean-Paul Gaultier (s. 24. huhtikuuta 1952 Arcueil, Val-de-Marne, Ranska) on ranskalainen muotisuunnittelija. Hänellä on hänen omaa nimeään kantava muotitalo, jonka tuotteisiin lukeutuvat niin haute couture, valmisvaatteet kuin myös parfyymit. Gaultier suunnittelee tällä hetkellä kokoelmia myös Hermès'n muotitalolle. Gaultier on myös usein työskennellyt yhteistyössä sukkahousuja tuottavan Wolfordin kanssa. Gaultier tunnetaan muotimaailmassa lempinimellä "enfant terrible" ("kauhukakara"), sillä hänen rajoja rikkovat luomuksensa poikkeavat usein täysin ajan trendeistä ja valtavirrasta. Hänet tunnetaan myös muun muassa poptähti Madonnan "Blonde Ambition" -konserttikiertueelle suunnittelemista puvuistaan, joista kuuluisin lienee "tötterönmuotoiset" rintaliivit.


title: Jean-Paul Gaultier

text: Gaultierillä ei ole muotialan koulutusta, mutta hän aloitti uransa lähettämällä luonnoksiaan muotimaailmassa työskenteleville ihimisille jo varhaisessa iässä. Gaultier aloitti uransa vuonna 1970 työskentelemällä Pierre Cardinin muotitalossa. Vuonna 1976 hän julkaisi oman ensimmäisen kokoelmansa. Gaultierin kokoelmat ovat usein kiinnittäneet huomiota, ja Gaultieria pidetäänkin esimerkiksi miesten hameiden "popularisoijana".


title: Jean-Paul Gaultier

text: Gaultier on myös luonut puvustuksia elokuviin kuten Pedro Almodóvarin "Kika", Luc Bessonin "The Fifth Element - Puuttuva tekijä", Jean-Pierre Jeunet'n Kadonneiden lasten kaupunki ("La Cité des enfants perdus") ja Peter Greenawayn "Kokki, varas, vaimo ja rakastaja". Gaultier suunnitteli puvustuksen myös Madonnan "Confessions"-kiertueelle vuonna 2006 sekä useat muusikko Marilyn Mansonin esiintymispuvut.


title: Jean-Paul Gaultier

text: Gaultierin lanseeraamat hajuvedet ovat suosittuja. Ensimmäisen tuoksunsa, naisille suunnatun "Classiquen", hän julkaisi vuonna 1993, jota seurasi miehille suunnattu "Le Mâle". Muita tuoksuja ovat "Fragile" ja "Gaultier2".


title: Jean-Paul Gaultier

text: Suomalaisista malleista Ninja Sarasalo on työskennellyt Gaultierille.


title: Claudio Pizarro

text: Claudio Miguel Pizarro Bossio (s. 3. lokakuuta 1978 Lima, Peru) on perulainen jalkapalloilija, joka edustaa Bundesliigassa pelaavaa Bayern Müncheniä. 184 senttimetriä pitkän ja 84 kiloa painavan Pizarron pelipaikka on hyökkääjä.


title: Claudio Pizarro

text: Hänen aikaisempia seurojaan ovat olleet Deportivo Pesquero Chimbote (1996–1997), Alianza Lima (1997–1999), Werder Bremen (1999–2001 ja 2009–2012), Bayern München (2001–2007) ja Chelsea (2007–2009).


title: Claudio Pizarro

text: Pizarro kuuluu Perun maajoukkueen vakiopelaajiin.


title: Claudio Pizarro

text: Pizarro aloitti jalkapallouransa kaupunkinsa paikallisessa seurassa nimeltä Deportivo Pesquero, josta hänet lähetettiin kehittämään taitojaan Cantolaon nuorisojoukkueeseen. Hän tekikin 11 maalia 41 ottelussa ennen kuin siirtyi Alianza Limaan, jossa hän pelasi vuosina 1997–1999 ja teki yhteensä 25 maalia 44 ottelussa. Pizarro osoitti olevansa tulevaisuuden lupaus ja saikin eurooppalaiset joukkueet kiinnostumaan itsestään.


title: Claudio Pizarro

text: Claudio Pizarro siirtyi Werder Bremeniin vuonna 1999 ja osoitti epäilijöiden olevan väärässä, jotka olettivat Pizarron kokevan vaikeuksia ensimmäisellä kaudella. Sitä vastoin hän teki yhteensä 29 maalia 56 Bundesliiga-ottelussa ja sai entistä suuremmat seurat kiinnostumaan itsestään. Muun muassa Inter, Real Madrid ja FC Barcelona olivat halukkaita ostamaan nuoren hyökkääjän. Näyttikin siltä, että Pizarro siirtyisi jompaankumpaan espanjalaiseen suurseuraan, mutta juuri Mestarien liigan voittanut Bayern München onnistui tekemään viime hetken tarjouksen perulaishyökkääjälle.


title: Claudio Pizarro

text: Pizarro siirtyi Bayern Müncheniin kesäkuussa 2001. Alku sujuikin hyvin kun hän onnistui tekemään ensimmäisessä ottelussaan maalin Schalkea vastaan. Vaikka Bayern München ei kyennyt puolustamaan mestaruuksiaan, Pizarron esiintymiset olivat kuitenkin vakuuttavia ja ne jatkuivat myös tulevilla kausilla, kun Bayern München voitti Saksan Cupin ja Bundesliiga-mestaruuden vuonna 2003. Pizarro jatkoi vakuuttavia otteitaan koko Bayern-uransa aikana, vaikka hänen kärkiparinsa vaihtuivatkin useaan otteeseen; muun muassa Élber, Roy Makaay, Roque Santa Cruz ja Lukas Podolski. Pizarron viimeinen kausi Bayern Münchenissä ei kuitenkaan enää mennyt vakuuttavasti, kun joukkue hankki Lukas Podolskin ja täten hyökkääjiä olikin jo liikaa, joka tarkoitti Pizarrolle vaihtopenkillä istumista. Sopimuksensa päätyttyä samaan kauteen Pizarro halusi jatkaa Bayern Münchenissä, mutta hänen palkkavaatimuksensa oli liian suuri ja Franz Beckenbauerin mielestä Pizarron pitäisi myös pelata yhtä hyvin kuin Andri Ševtšenko mikäli hän haluaa olla yhtä hyvin palkattu kuin Ševtšenko.


title: Claudio Pizarro

text: Ironisesti Pizarro siirtyi juuri Ševtšenkon edustamaan Chelseaan kesällä 2007. Sitä ennen hänestä olivat kiinnostuneet muuan muassa Sevilla, Benfica, Juventus ja Rangers.


title: Challenger 1

text: Challenger 1 on englantilainen taistelupanssarivaunu, jonka valmistajana toimi Royal Ordnance Leeds. Ensimmäinen prototyyppi valmistui maaliskuussa 1983, jonka jälkeen valmistus jatkui vuoteen 1990, jolloin siirryttiin valmistamaan Challenger 2 -taistelupanssarivaunua. Vuosien 1983 ja 1990 välisenä aikana valmistettiin 420 Challenger 1 -taistelupanssarivaunua.


title: Challenger 1

text:
Miehistö
Aseistus
Mitat
Taistelumassa
Nopeus
Toimintamatka


title: Kansallinen fasistipuolue

text: Kansallinen fasistipuolue ( PNF) oli italialainen fasistinen puolue, joka toimi vuosina 1921–1943.


title: Kansallinen fasistipuolue

text: Benito Mussolini muutti puolisotilaallisen Fasci Italiani di Combattimento -järjestönsä puolueeksi 7. marraskuuta 1921. Samana vuonna hän ja 35 muuta fasistia onnistuivat pääsemään Italian parlamenttiin. Etevillä puhujanlahjoillaan Mussolini sai kansansuosiota ja onnistui lisäämään puolueen kannatusta. Puolueen jäsenille tyypillisiä ajatuksia olivat äärimmilleen viety nationalismi, demokratian vastaisuus, antikommunismi, ja niitä se toteutti väkivaltaisin hyökkäyksin vasemmistolaisia järjestöjä ja ammattiliittoja vastaan.


title: Kansallinen fasistipuolue

text: Yhteensä 40 000 puolueen jäsentä marssi Roomaan 28. syyskuuta 1922, jolloin epätoivoinen kuningas Viktor Emanuel III joutui taipumaan ja nimittämään Mussolinin uudeksi pääministeriksi. Aluksi fasistit tekivät yhteistyötä muiden puolueiden kanssa, lukuun ottamatta sosialisteja, joihin fasistit suhtautuivat erittäin vihamielisesti.


title: Kansallinen fasistipuolue

text: Vuonna 1923 Mussolini esitti uuden lain, jolla se puolue, jota kannattaisi vähintään neljäsosa äänestäjistä, saisi kaksi kolmasosaa parlamentin paikoista. Lain avulla Partito Nazionale Fascistasta tuli ylivoimaisesti Italian suurin puolue. Samana vuonna pidettiin vaalit, jotka osoittautuivat fasisteille täydelliseksi menestykseksi. He lisäsivät kannatustaan uhkailemalla äänestäjiä.


title: Kansallinen fasistipuolue

text: Mussolini otti 3. tammikuuta 1925 itselleen diktaattorin valtuudet, ja vuonna 1928 säädetty laki yhdistettynä parlamentin lakkauttamiseen vaikutti niin, että Partito Nazionale Fascistasta tuli Italian ainoa laillinen puolue.


title: Kansallinen fasistipuolue

text: Fasistien diktatuuri kesti vuoteen 1943, jolloin Italian jatkuviin sotilastappioihin toisessa maailmansodassa pettynyt fasistien suuri neuvosto kaappasi vallan ja syöksi Mussolinin vallasta. Diktaattorin seuraajaksi valittiin marsalkka Badoglio, jonka johtama uusi hallitus lakkautti fasistipuolueen. Sittemmin Mussolini yritti elvyttää puoluetta Salòn tasavallassa, mutta suunnitelma epäonnistui kun partisaanisissit surmasivat hänet ja liittoutuneet lakkauttivat Salòn tasavallan.


title: Kansallinen fasistipuolue

text: Partito Nazionale Fascista on nykyisin ainoa puolue, joka on kielletty Italian perustuslailla.


title: Challenger 2

text: Challenger 2 on englantilainen taistelupanssarivaunu, jonka valmistajana toimii Vickers Defence Systems. Se valittiin Yhdistyneen kuningaskunnan armeijan käyttöön vuonna 1991 korvaamaan Chieftain-taistelupanssarivaunut. Yhdistyneen kuningaskunnan lisäksi Challenger 2:stä käyttää Oman.